text:
1Cuyay waugui Teó lo: Noga Lucasmi cay libruta Jesucristupita gampä guelgamö. Jesucristo wilacuyta galaycushganpita-pasami lapan rurashgancunata apostolnincuna ricayargan. Ricayashganta wilacuyänanpämi apostolnincunata Jesús cachargan. Paycuna wilacuyaptinmi wiyagcuna Jesuspita ascag guelgayash. Saymi nogapis cay libruta guelgä, galaycushganpita-pasa imano cashgantapis shumag tapucurcur. Saynöpami Jesucristupita yachasiyäshushgayquita más tantyanquipä. 5Israel nacioncho Herodes mandag rey caycänan wisanmi juc cüra cargan Zacarías jutiyog. Paymi cargan Abías cürapa castan. Zacariaspa warminmi cargan Elisabet. Paypa taytanpis cürami cargan. 6Paycunaga Tayta Diosninsi mandashgancunata cumplirmi imaypis cawayag. Saymi paycunapäga washanta pipis parlayagsu. 7Ishcanpis chachanami cayargan. Chacwanyashganyagpis Elisabetpa wawan manami cargansu. 8Saypitami Zacariaspa y cüra mayincunapapis turnun chämuptinna Jerusalenman aywayargan templucho Tayta Diosninsita sirviyänanpä. 9Saychömi imaypis rurayashganno suertitarä jitayargan maygan cürapis templuman incienso rupaseg yaycuyänanpä. Saymi suerti yargamorgan Zacariaspä. 10Sauraga Zacarías templo rurinman yaycuycur inciensuta rupasishganyagmi lapan runacuna Tayta Diosta manacuycäyargan templo patiucho. 11Templucho inciensuta rupaycäsiptinmi altarpa derëcha cag läduncho Tayta Diosninsipa angilnin Zacariasta yuripargan. 12Say angilta ricaycurmi Zacarías yupa mansacargan. 13Saymi ángil cayno nergan: “Zacarías, ama mansamaysu. Tayta Diosninsimi wiyashushcanqui manacushgayquita. Saymi warmiqui Elisabet gueshyacongapä olgu wamrata. Paypa jutinta churapanqui Juan cananpä. 14Suriqui yuriycuptinmi yupa cushicunquipä. Saynöpis lapan runacunami cushicuyangapä. 15Tayta Diosninsipa wilacuyninta wilacogmi suriqui cangapä. Manami vïnuta ni ima shincäsicogcunatapis upongasu. “Mamanpa pachancho cashganpita-pasami Santu Espíritu payta yanapangapä. 16Saymi Diospa wilacuyninta wilacuptin Israel runacuna jusancunata cacharir Tayta Diosninsi munashganno cawayangapä. 17Tayta Diosninsipa profëtan Elías wilacushgannömi paypis wilacongapä. Saynömi runacunata yäsenga wayinchöpis cuyanacur cawayänanpä. Jusalicur cawacogcunatami yäsenga Tayta Diosninsi munashgannöna cawayänanpä. Saynöpami runacunata yachasenga Cristo shamuptin ali chasquicuyänanpä.” 18Ángil sayno niptinmi Zacarías taporgan: “¿Imanöpatä musyäman nimashgayquicuna rasunpaypa cashganta? Nogaga auquinnami cä. Saynömi warmëpis chacwanna caycan. Sayno caycaptëga ¿imanöpatä surë canman?” 19Saymi ángil nergan: “Tayta Diosninsipa wilacognin Gabrielmi caycä. Paymi cachamash suriqui yurinanpä cashganta wilanäpä. 20Cay wilashgäcunaga lapanpis cumplengapämi. Nishgäcunata mana criyishgayquipitami cananga shimiqui watpash cangapä suriqui yurishganyag.” 21Sayyagmi templo patiucho runacuna shuyaraycäyargan: “¿Imanirtä cay hörayag Zacarías yargamunsu?” niyashpan. 22Saymi templupita yargarcamurna shimin watpash captin sëñalapana tantyasergan shuyaraycagcunata. Sauraga shuyaraycagcuna tantyayargan templo rurincho imapis yuripashganta. 23Saypitaga turnunta ushasquirnami wayinpana Zacarías cuticorgan. 24Saypitanami warmin Elisabet gueshyag ricacur pisga quilantin wayinpita mana yarguypa täcorgan. 25Cushicushpanmi nergan: “Tayta Diosmi nogata cuyapämash. Cananpitaga runacuna mananami jamuräyämanganasu wawaynag cashgäpita.” 26Elisabet gueshyag ricacushganpita sogta quilatanami Tayta Diosninsi cachamorgan ángil Gabrielta Galilea provinciacho caycag Nazaret marcaman. 27Saychömi virgen Mariata watucargan. Mariami aunishgana caycargan rey Davidpa castan Josëwan tänanpä. 28Chaycurmi ángil nergan: “¡María! ¡Tayta Diosninsi acrashganmi caycanqui!” 29Sayno niptinmi María yarpachacorgan: “¿Imanirtä sayno niman?” nir. 30Sayno yarpachacuycaptinmi ángil nergan: “María, ama mansamaysu. Tayta Diosninsimi gamta cuyashunqui. 31Cananpitaga gueshyagmi ricacunqui. Wawayqui yurenga olgumi. Paypa jutinmi canga Jesús. 32Payga munayyogmi cangapä. Saymi payta niyanga Diospa surin cashganta. Paytami Tayta Diosninsi churanga mandag rey cananpä, unay castan Davidtano. 33Paypa maquinchömi Israel runacuna imayyagpis cayangapä.” 34Sauraga María taporgan: “Runata manarä reguerga ¿imanöpatä gueshyag ricacöman?” 35Niptinmi ángil nergan: “Santu Espíritu gamman shamuptinmi Tayta Diosninsipa munayninwan gueshyag ricacunquipä. Saymi wawayquipä runacuna niyanga Diospa surin cashganta. 36Saynömi castayqui Elisabetpis, chacwanna caycar, gueshyacongapä. Paytami runacuna: ‘Golog warmi’ niyargan. Sogta quilanami payga gueshyag caycan. 37Tayta Diosninsipäga manami imapis ajasu.” 38Saymi María nergan: “Nogaga Tayta Diospa maquinchömi caycä. Sayno captenga pay munashganno cayculäsun.” Saypitanami ángil aywacorgan. 39Ángil nishganpita waraynincuna María aywargan Judea provincia jircacho caycag marcaman Elisabetta watucananpä. 40Zacariaspa wayinman chaycurmi saludargan Elisabetta. 41Saludaptinmi Elisabetpa pachancho caycag wamrapis cuyorgan. Sauraga Santu Espiritupa munayninwanmi Elisabet cushicushpan nergan: 42“¡Lapan warmicunapitami Tayta Diosninsi gamta acrashushcanqui! Gueshyag caycashgayqui wawayquita paymi imaypis yanapanga. 43Cristupa maman caycar watucamänayquipäga ¿pitä cä noga? 44Saludamashgayquita wiyaycur pachächo caycag wawäpis cushicur cuyushmi. 45¡Tayta Diosninsi nishushgayquita cumplinanpä cashganta criyishgayquipitami imaypis yanapäshunquipä!” 46Saymi María nergan: “Lapan shongöwanmi Tayta Diosninsita alabä. 47Salvacog Tayta Diosninsi acramashganpitami cushicö. 48Mana merëceg captëpis Tayta Dios cuyapämarmi acramash. Cananpitaga imaypis runacuna niyanga Tayta Dios acramashganta. 49Munayyog Tayta Diosninsi alimi ricamash. Paynöga manami pipis cansu. 50Pay munashganno cawagcunataga imaypis cuyapanmi. 51Pipis mana rurashgancunatami payga ruran. Yachag-tucogcunataga manacagmanmi churan. 52Mandag cashganpita nación mandagcunatapis gargun. Mana runa-tucogcunatami isanga ali cawayänanpä yanapan. 53Muchuycho cagcunatami micuyta puestupan. Mana cuyapäcog rïcucunatanami isanga yanapannasu. 54Abrahamta promitishganta cumplirmi paypita miragcunata imaypis yanapan. Saymi Israel runacunata mana gongaylapa cuyapan.” Sayno nirmi Tayta Diosninsita María alabargan. 56Elisabet cagcho quimsa quilano tarcurnami wayinpana María cuticorgan. 57Elisabetpa quilan tincusquiptinnami olgu wamrata gueshyacorgan. 58Wawayog cananpä Tayta Diosninsi payta yanapashganpitami castancuna y reguinacuyashgancunapis cushicuyargan. 59Saymi puwag (8) junagyog wamran caycaptin Zacariaspa wayinman paycuna aywayargan wamranpa cuerpunta señalayänanpä. Saychömi taytanpa jutilanta jutisiyta munayargan. 60Saymi maman nergan: “¡Manami sayno jutin canmansu, sinöga Juan casun jutenga!” 61Elisabet sayno niptinmi waquin runacuna niyargan: “Castayquicuna say jutiyog mana caycaptenga ¿imanirtä munanqui Juan jutin cananta?” 62Sauraga ima jutita churayänanpäpis sëñalapa Zacariasta tapuyargan. 63Tapuyaptinmi pay manacorgan tacshala tablata saycho guelgananpä. Nircurna saycho guelgargan: “Juanmi jutin canga” nir. Zacariaspis surinpa jutin Juan cananta munaptinmi saycho cag runacuna äyacash ricacuyargan. 64Sauraga jinan hörami shimin pashtarcuptin Zacarías Tayta Diosninsita alabargan. 65Saycunata ricaycur lapan reguinacuyashgan cushicuyargan. Say päsashganpitami pï-maypis parlayargan intëru say marcacunacho. 66Sayta wiyagcuna yarpachacuyargan: “¡Cay wamra winarcur ima munayyogrä cayconga!” Runacuna parlayashgannölami say wamrata Tayta Diosninsi yanapargan. 67Saymi Santu Espíritu tantyasiptin Zacarías nergan: 68“Israel runacunata yanapag Tayta Diosninsi alabash cayculäsun. Payga salvamänansipänami caycan. 69Pay munashganno cawag Davidpa castancunapitami munayyog salvador yurengapä. 70Sayno cananpämi unaypita-pasa musyasimargansi wilacog profëtancunawan. 71Saynöpis musyasimargansi contransicunapita jorgamänansipä cashganta. 72Abrahamta y paypita miragcunatapis promitishgancunataga manami gongashgasu. 74Saymi cananga chiquimagninsicunapa maquincho cashgansipita Tayta Diosninsi jorgamäshun pay munashganno mana mansacuypa waran waran cawanansipä.” 76Zacarías sayno niyta ushasquirmi wamrantana nergan: “Cristuta chasquicuyänanpä wilacuptiquimi runacuna musyayanga Tayta Diosninsipa profëtan cashgayquita. 77Wilacognin carmi runacunata tantyasinquipä Tayta Diosninsi perdonar salvananpä cashganta. 78Runacunata cuyaparmi Tayta Diosninsi Cristuta cachamonga. 79Saymi Cristo shamur sacäpacushno cawagcunata tantyasengapä jusancunata cacharir Tayta Dios munashgannöna cawayänanpä.” 80Juanga winaylantami Tayta Dios munashganno ali cawargan. Sunyag jircalacho targan Tayta Diosninsipa wilacuyninta Israel runacunata wilapayta galaycushganyag.
Copyright
Learn More


c: text/html

text:
1Cuhva cha ndɨhɨ̱ cahan ra Jesús chihin ñáyɨvɨ, ta cuanuhu tucu ra inga chaha nya Capernaum. 2Ta yucuan iyó noo capitán cha nyacá ñaha noo cientu sɨndaro cuatyi. Ta iyó noo musu ra cha cuñí vavaha ra. Ta cuhví ra. Ta cha cuñí cúvi ra. 3Quɨvɨ cha chitó capitán cuan tuhun ra Jesús, tachi̱ ra chi suhva ra cacuvi mandoñi ñuu Israel na cucahan ra chihin ra Jesús, vatyi na quichi ra vatyi sanduvaha ra chi musu ra. 4Tyicuan ta chaa̱ coyo ra mandoñi cuan nu nyaá ra Jesús. Ta quichaha catyí ra chi ra: ―Iyó noo capitán cuenda ñuu Roma. Ta vaha xaan ñáyɨvɨ cuví ra chihin yo cha cuví yo ñáyɨvɨ Israel. Nyacua savaha̱ ra noo vehe ñuhu yo. Ta tahán chi vatyi tyinyeun chi ra. Vatyi cuhví xaan noo musu ra. Ta cuñí ra vatyi sanduvahun chi ra. 6Tyicuan ta cuahan ra Jesús chihin ra. Soco cuhva cha cumañi ca chaa ra nya vehe capitán cuan, capitán cuan tachi̱ ra chi suhva ra tahan ra. Ta quichaha catyi ra chi ra Jesús: ―Tata, catyí capitán vatyi ma sayangon chuun cha cuhun nya vehe ra na. Vatyi ña naña ra cha cuhun, na. 7Yucuan chaha ña caña iñi ra quichi ra nu nyaún. ¿Atu ma sahun noo tumañi iñi chi ra vatyi noo tuhun cahan run ihya ri, ta nduvaha ri musu ra, na? 8Vatyi maa ra capitán cuví ra. Ta nyacá ñaha rey chi ra. Ta maa ra nyacá ñaha ra chi ra cuatyi ca cha nuu ra. Tatu tava ra tyiño chi noo ra cuatyi cuan, na cuhun ra. Cuhun ra. O tatu catyi ra chi nonga ra na quichi ra, quichi ra. O tatu tachi ra chi inga ra na sacuvi ra tyiño, sacuvi ra. Ta tyicuan caa tucu yoho, tatu catyun na nduvaha musu ra, tyicuan ta nduvaha ra na ―catyí ra tahan capitán cuan chi ra Jesús. 9Cha chiñi̱ ra Jesús cha catyí ra cuan ta iyo xaan cuñí ra. Ta nanyehe̱ ra chi ñáyɨvɨ cha nyicú chihin ra, ta catyí ra: ―Ndicha ndicha cuii vatyi chinó xaan iñi capitán cuan. Ta nañihi que chi ni noo ra Israel cha chinó xaan iñi tari ra cuan ―catyí ra. 10Yucuan ta cuanuhu ra tahan capitán cuan. Ta cha nachaa̱ coyo ra nya vehe, ta nanyehe̱ ra vatyi cha nduvaha̱ musu cuan. 11Cha yaha̱ tuhun cuan ta cuahan ra Jesús noo ñuu cha nañí Naín. Ta cuahan tucu ra cachicá noo chihin ra, ta cuaha xaan ñáyɨvɨ ñandɨhɨ. 12Tyicuan ta cuhva cha cua chaa ra yatyin ñuu cuan, nanyehe̱ ra cuaha ñáyɨvɨ quitá coyo ñuu cuan. Ta canyisó ñu noo ndɨyɨ, cuacuchi ñu sehe noo ñaha ndahvi cha chihi̱ yɨɨ. Ta noo tuhun ri maa ra iyó chi ña, ta chihi̱ ra. 13Ta cha nanyehe̱ ra Jesús chi ña, ta cundahvi cuñí nyehe ra chi ña. Ta quichaha̱ catyi ra chi ña: ―Ma cuacun. 14Tyicuan ta tuhva̱ ra ta tɨɨ̱n ra chatun cha yɨhɨ́ ndɨyɨ cuan. Tyicuan ta ra canyisó chi ndɨyɨ cuan chicuitayucu ra. Ta catyí ra Jesús chi ndɨyɨ cuan: ―Ndɨ̱cuita, ra cuehe ―catyí ra. 15Tyicuan ta ndɨcuita̱ ndɨyɨ cuan. Ta nɨcunyaa ra. Tyicuan ta quichaha cahan ra. Ta ra Jesús nacuhva cuenda ra chi ra chi sɨhɨ ra. 16Cha nanyehe̱ ñu cha tyicuan caa ta yuhvi xaan ñu cuvi. Ta quichaha sacahnu ñu chi Nyoo. Ta catyí ñu: ―Cahnu xaan ra profeta Nyoo tuví nu nyicú yo ihya. Ta catyí tucu ñu: ―Maa Nyoo, ican vachi nu nyicú yo, vachi tyinyee ra chi yo ―catyí ñu. 17Ta tandɨhɨ maa ñáyɨvɨ nɨcahnu ityi Judea, chitó ñu cha sacuví ra Jesús. 18Ta ra cachicá noo chihin ra Juan nacatyi̱ ra tuhun cha sacuví ra Jesús. Tyicuan ta cana̱ ra Juan chi uvi tahan ra. 19Ta tachi̱ ra chi ra nu nyaá ra Jesús, vatyi cundaca tuhun ra chi ra tatu ican ra cuví Cristo ra cha cusaquichi Nyoo. Vatyi tatu ñima ra, tyi cuatu ra inga ra. 20Tyicuan ta ra cha tachi̱ ra Juan, cuahan coyo ra. Ta chaa̱ ra nu nyaá ra Jesús. Ta quichaha catyí ra: ―Ra Juan, ra sacondutyá, tachi̱ ra chi ndi vatyi ndaca tuhun ndi chuun tatu icon cuví Cristo ra cha cusaquichi Nyoo. Vatyi tatu ñimon, cuatu ndi chi inga ra ―catyí ra. 21Ta cuhva cha canyicú ra tachi̱ ra Juan cuan, ra Jesús sanduvaha̱ ra cuaha xaan ñu cuhví, ta cuaha xaan ñu yɨhɨ́ tatyi ña vaha chi. Ta sananyehe̱ ra chi ñu cuaa. 22Tyicuan ta catyí ra Jesús chi ra tachi̱ ra Juan: ―Cua̱han ndo. Ta na̱catyi ndo chi ra Juan tandɨhɨ cha nyehe̱ ndo, ta tandɨhɨ cha chiñi̱ ndo. Ta ca̱tyi ndo chi ra yoso caa nanyehé ra cuaa, yoso caa nacacá ra coxo, yoso caa nduvahá ra tyahyu coño, yoso caa nacuɨñɨ ra soho, yoso caa nandotó ndɨyɨ, yoso caa cahín tuhun Nyoo chihin ñu ndahvi yoso caa sacacú ra añima ñu. Ta ca̱tyi tucu ndo chi ra vatyi 23sɨɨ xaan cuví chi ñu ña chicá uvi iñi nyicón chii ―catyí ra Jesús chi ra. 24Cuhva cha cuahan coyo ra cha tachi̱ ra Juan, ta quichaha cahan ra Jesús tuhun ra Juan chihin ñáyɨvɨ. Ta catyí ra: ―¿Ñáá cha chaha̱n ndo chinyehe ndo quɨvɨ chaha̱n ndo chiqui ndɨɨ cuan? ¿Atu chaha̱n ndo chinyehe ndo noo ndoo cha naquɨsɨ́ tatyi? 25¿O noo ra cha ñihnó sahma vaha chinyehe̱ ndo vaha? Ñima. Vatyi chitó ndo vatyi ra ñihnó sahma vaha iyó vaha ra ñayɨvɨ̱ ta iyó ra vehe rey. 26¿Atu ña chinyehe ndo chi noo profeta Nyoo? Ican. Ta cahnu ca ra cuví ra ican saha noo profeta. 27Ican tuhun ra Juan nyaá nuu tutu cha tyaa̱ ra Isaías ta cha naha. Ta catyí Nyoo tuhun ra tyehe caa: Yuhu tachí chi noo ra cahan tuhin ityi nuu nu cuahun. Vatyi cucahan ra tuhun chihin ñáyɨvɨ na nasama ñu cuhva iyó ñu, ta cuatu tuhva ñu quɨvɨ quichun. 28’Ta catyí chi ndo vatyi chichi cha tandɨhɨ ra cha cacu̱, yori profeta cha cahnu ca ican saha ra Juan. Soco ra cha nyacá ñaha Nyoo añima, vasɨ cuví ra noo ra luhlu ca soco cahnu ca ra ican saha ra Juan ra sacondutyá ―catyí ra Jesús. 29Cha chiñi ñu tuhun ihya, tandɨhɨ ñáyɨvɨ ta ra catavá xuhun cuenda gobiernu ñuu Roma cha sacondutya̱ ra Juan nacoto̱ ñu vatyi cuhva sacuví Nyoo vaha xaan. 30Soco tandɨhɨ ra fariseo chihin ra sacuahá cuenda ley vehe ñuhu, maa ra cuví ra ña cuñí cha sacondutya ra Juan chi ra, vatyi ña cuñí ra quehen ra cha chahá Nyoo. 31Ta catyí ra Jesús: ―¿Ñáá chihin sandu inuu ri chi nyoho, ñu iyó quɨvɨ ihya? ¿Yóó cha tari caa caá ndo? 32Tari ra cuatyaa cuví nyoho. Vatyi ra cuatyaa nyasɨquɨ́ ndotyin nuyahvi. Ta caná chaa ndotyin chi tahan ndotyin, ta catyí ndotyin: “Tɨvɨ̱ ndi tiyoo ta ña chita̱ chaha ndo. Ta chita̱ ndi yaa cuihya, soco ña chacu ndo.” Ta tyicuan caa ni noo cuhva ña tahán iñi ndo. 33Vatyi ra Juan ra sacondutyá, quichi̱ ra ta ña chachí vaha ra. Ta ña chihí ra vinu. Ta nyoho catyí ndo vatyi tatyi ña vaha yɨhɨ́ chi ra. 34Ta quichi̱ tucu yuhu Rayɨɨ cha quichi nya gloria. Ta chachí ta chihí. Ta nyoho catyí ndo vatyi ra cuahyɨ cuví ta cuví noo ra tuhvá chihí. Ta ña tahán iñi ndo cha cutahín chihin ra iyó cuatyi, ta chihin ra tavá xuhun. Soco vasɨ ni noo ndi ña quehen cuenda ndo, 35soco catyí chi ndo vatyi cha chiñi tuñi Nyoo, chaha̱ ra chi ñu naquehen tuhun cahín ta tuhun cahán ra Juan. Ta maa ñu cusañaha ñu chi ndo vatyi vaha cha chiñi tuñi Nyoo ―catyi ra Jesús. 36Noo ra fariseo cha nañí Simón nacatyi̱ tuhun ra chi ra Jesús noo vico vehe ra. Ta chaa̱ ra Jesús vehe ra, ta chicunyaa ra mesa. 37Tyicuan ta noo ñaha cata iñi ñuu cuan chitó ña vatyi nyaá ra Jesús yucuan. Ta chaa̱ ña chihin noo yutyi alabastro tyitu yɨhɨ́ ndutya vixi chahán. 38Ta chicunyaa̱ ña yatyin ri chaha ra. Ta quichaha chacu chaa ña vatyi ndu uvi iñi ña cuatyi ña. Ta quitá ndutya nuu ña. Ta chihin ndutya nuu ña nacatya̱ ña chaha ra. Yaha̱ cuan ta sana ityi ña chaha ra chihin ixi xiñi ña. Ta tyayuhu̱ ña chaha ra. Tyicuan ta choso̱ ña ndutya vixi chahán cuan sɨquɨ chaha ra. 39Cuhva cha nyehe̱ ra fariseo cuan cha tyicuan caa, ndichí xiñi ra: “Tatu ndicha ndicha cha Nyoo saquichi chi ra ihya, coto ra yóó ñaha tɨɨ́n chaha ra, vatyi ñaha cuan, ñaha iyó cuatyi cuví ña.” 40Tyicuan ta ra Jesús catyí ra chi ra fariseo cuan: ―Yoho Simón, iyó noo tuhun cua catyi chuun ―catyí ra chi ra. Tyicuan ta nacaha̱n ra Simón: ―Vaha, ca̱tyi chii, Maestro ―catyí ra. 41Ta quichaha catyi ra Jesús tyehe caa: ―Uvi tahan ra yosoyɨcá ra xuhun chi noo ra cha tuhva chahá noo. Ta noo ra cuan yosiyɨcá ra ohon cientu denario. Ta nonga ra yosiyɨcá ra uvi xico uchi ri denario (tari ohon cientu ri pesu). 42Ta nɨnduvi tahan ra ña cuví tyiyahvi ra. Ta ra tuhvá chahá noo cuan, saha̱ ra tɨcahnu iñi chi nɨnduvi tahan ra. Ta vityin ca̱tyi chii, yoho Simón ¿nya ra cua cuñi ca chi ra cha chahá noo cuan? ―catyí ra Jesús. 43Tyicuan ta nacaha̱n ra Simón, ta catyí ra: ―Ra cha cuaha ca saha̱ ra tucahnu iñi chi ―catyí ra. Tyicuan ta catyí ra Jesús: ―Ndicha cha cahún. 44Tyicuan ta nanyehe̱ ra Jesús chi ñaha sɨhɨ cuan, ta catyi ra chi ra Simón: ―¿Nyehún chi ñaha ihya? Yuhu quɨhvi̱ chichi vehun. Ta ña chahu̱n ndutya cha ndoo chahi tari cuhva costumbre cha iyó chi yo. Ta ñaha ihya nacatya̱ ña chahi chihin ndutya nuu ña. Ta yaha̱ cuan, ta sana ityi̱ ña chihin ixi xiñi ña. 45Yoho ña tyayuhu̱n ndahi, tari costumbre cha iyó chi yo, soco maa ña nyacua nya cuhva cha quɨhvi̱ ihya ta ña sandɨhɨ ña cha tyayuhú ña chahi. 46Ta yoho ña tyihu̱n aceitye xiñi, soco ñaha ihya tyihi̱ ña ndutya vixi chahán chahi. 47Ta catyí chuun, yoho Simón, vasɨ cahnu xaan cuatyi ña, soco sahí tɨcahnu iñi chi ña. Yucuan chaha cuñí xaan ña chii. Ta ñu sahí tucahnu iñi chiin ri cuatyi, chiin ri cuñí ñu chii ―catyí ra Jesús. 48Tyicuan ta quichaha catyí ra Jesús chi ña: ―Cuatyun cha yaha̱ sandachi. Vatyi cha saha̱ Nyoo tɨcahnu iñi chuun ―catyí ra chi ña. 49Tyicuan ta ra nyicú chihin ra quichaha ndichí xiñi ra: “¿Yóó ra cuví ra ihya? Vatyi sahá ra tucahnu iñi cuatyi ñáyɨvɨ.” 50Tyicuan ta quichaha catyí ra Jesús chi ñaha sɨhɨ cuan: ―Cua̱han vityin, cha cacu̱n vatyi chinó iñun chii. Cua̱han chihin cha vaha ―catyí ra chi ña.
Copyright
Learn More

robotstxt: allowed

filter: keep


text:
1Ocoziaspa maman Atalian churin Ocoziaspa wañusqanta yachaspa, llapanta rey t'aqa aylluta wañuchirqan. 2Rey Jorampa ususin, Ocoziaspa panan Josaban ichaqa Ocoziaspa churin Joasta t'aqarqan Ocoziaspa wakin wawankunata wañuchishasqanmanta, hinaspan Ataliamanta pakarqan puñunan wasipi wawa amanitawan kuskata. Chay hinapin Joastaqa mana wañuchirqanchu. 3Payqa pananpapi tiyaspanmi Señor Dios yupaychana wasipi soqta wata pakasqa karqan. Chaykamataq Ataliaqa suyuta kamachisharqan. 4Qanchiskaq watapitaq Joiadaqa waqyachimurqan Caremanta pachak soldadoq umallinkunata, pachak guardiaq umallinkunatawan, hinaspa Señor Dios yupaychana wasiman pusaykurqan. Chaypin paykunata jurachirqan hinaspa rimanakurqanku, chaymantataq reypa churin Joasta rikuchirqan. 5Hinaspan paykunata kamachirqan: –Kay hinatan ruwankichis, mayqenkunamanchus samana p'unchaypi llank'anaykichispaq tupasunkichis chayqa, qankunan kinsaman t'aqakunkichis, hinaspa huk t'aqa reypa wasinta waqaychaychis, 6huk t'aqataq Shur punkupi kashaychis, hukkaq t'aqataq yupaychana wasi guardiakunaq tiyanan wasiq qhepan punkupi kashaychis. 7Samana p'unchaypi llank'anamanta lloqsiqkunan, qankuna iskay t'aqa kankichis, Dios yupaychana wasita makilla qhawankichis reyta waqaychanaykichispaq. 8Hinaspa reyta muyuykunkichis, sapanka makiykichispi armayoqkama, pipas qankunaman asuykuqtaqa wañuchinkichismi. Qankunan reyta maytaña puriqtinpas riysinkichis, nispa. 9Hinan pachak soldado kamachiqkunaqa sacerdote Joiadaq kamachisqanman hina lliwta ruwarqanku. Chaymi pachak soldadoq umallinkunaqa samana p'unchaypi llank'ananpaq riq soldadonkunatapas llank'ananmanta samapunanpaq ripuq soldadonkunatapas huñurqanku, hinaspataq sacerdote Joiadaman asuykurqanku. 10Hinan sacerdote Joiadaqa pachak soldadoq umallinkunaman qorqan lanzakunata, escudokunatawan. Chay armakunaqa rey Davidpan kasqa, Señor Diosta yupaychana wasipitaq kasharqan. 11Soldadokunataq makinkupi armantinkama reypa muyuriqninpi sayarqanku, paykunaqa altar qayllapin kasharqanku yupaychana wasiq wichay ladonmanta uray ladonkama. 12Hinan Joiadaqa reypa churinta horqomurqan, hinaspa payman coronata churarqan, reypa imachus ruwanan qelqatawan qorqan. Chaymantataq rey kasqanta rimarirqanku, hinaspa aceitewan hawirqanku. Chaymi llapanku t'aqllakuspa qaparirqanku: ¡Kawsachun rey! nispanku. 13Ataliataq guardiakunaqpas runakunaqpas qaparisqanta uyarispa, Señor Dios yupaychana wasipi kashaq runakunaman rirqan. 14Hinaspan payqa chaypi reyta rikurqan tusa qayllapi sayashaqta, imaynachus ruwana karqan chayman hina. Paywan kuskataq umallikuna corneta tocaqkuna kasharqanku, runakunapas ancha kusisqa trompetata tocasharqanku. Chaymi Ataliaqa p'achanta llik'ikuspa, qaparirqan: –¡Q'otukuymi kayqa! ¡Q'otukuymi kayqa! nispa. 15Joiadaqa manan yupaychana wasipi Ataliata wañuchinata munarqanchu, chaymi ejército umallikunata kamachirqan: –¡Guardiakunaq chawpinta hawaman horqoychis, pipas hark'akuqtataq wañuchiychis! nispa. 16Hinan Ataliata hap'ispa, reypa wasinman caballokunaq haykunan punkunta apaykuspa chaypi wañuchirqanku. 17Chay qhepatataq Joiadaqa reyta runakunatawan nirqan: –Señor Dioswan rimanakuychis paypa llaqtan kanaykichispaq, nispa. Hinan paykunaqa ahinata ruwarqanku. Chaymantataq reytawan runakunatawan rimanachirqan. 18Chaymi llapanku Baal dios yupaychana wasita rirqanku, hinaspa thunirqanku, idolonkunatapas altarninkunatapas hukpaqkama ñut'urqanku. Baalpa sacerdoten Matantataq altarpa qayllanpi wañuchirqanku. Hinamantataq sacerdote Joiadaqa Señor Dios yupaychana wasiman guardiakunata churarqan, 19hinaspataq payqa pachak soldadoq umallinkunapiwan, Caremanta soldadokunapiwan, guardiakunapiwan, llapan runakunapiwan reyta riysirqanku Señor Dios yupaychana wasimanta reypa palacionkama. Guardiakunaq haykunan punkutataq haykurqanku. Rey Joastaq kamachikuy tiyanapi tiyaykurqan, 20hinan llapa runakuna kusikurqanku. Ataliataqa reypa kamachikunan wasipi wañuchirqankuña, chaymi llaqtaqa thak-nisqa kapurqan. 21Joasqa qanchis watayoqmi karqan kamachikuyta qallarishaspa.
Copyright
Learn More


text:
1Cuyay waugui-panicuna: Mayor waugui carmi cay cartata gamcunapag apaycätsimö. Gamcunatami Tayta Diosnintsi acrashushcanqui ali wilacuyninta chasquicur paypa naupancho imayyagpis cawapäcunayquipag. Tsaymi nogapis y Jesucristuman yäracog mayintsipis gamcunapag imaypis Tayta Diosnintsita manacur agradëcicärë. 2Jesucristupa wilacuyninta chasquicushga captintsimi payga imayyagpis nogantsiwan caycan. 3Tsaynog captenga Tayta Diosnintsita y tsurin Jesucristutapis manacuycä cuyapäshunayquipag, lapan jutsayquicunata perdonashunayquipag y ali cawayta goyculäshunayquipagpis. 4Waugui-panicuna, gamcunawan juntacag waugui-panicunawanmi tincushcä. Paycuna Jesucristupa wilacuynin nishgannog cuyanacur cawarcaycashganta tarirmi pasaypa cushicushcä. 5Gamcunapis jucniqui jucniqui cuyanacäriy. Cay mandamientoga manami mushogtsu caycan, sinöga naupapitanami musyashcantsi. 6Jucnintsi jucnintsi cuyanacorga Tayta Dios nimashgantsitami cäsucuycantsi. Cuyanacunantsipag nishgantaga naupapita-patsanami musyashcantsi. 7Cay patsachöga atscagmi purircaycan lutan yachatsicogcuna. Jesucristo Dios cashganta criyirpis paycunaga manami criyipäcuntsu Jesucristo runa cashganta. Tsaynog mana criyerga Jesucristupa contranmi carcaycan. 8Cuidädu tsay runacuna lutanta yachatsishganta chasquipanquiman. Lutanta yachatsishganta chasquiparga gloriaman manami chayanquipagtsu. Lutanta yachatsishganta mana chasquiparmi itsanga gloriaman chayar Tayta Diosnintsi promitimashgantsita chasquipäcunquipag. 9Pï runapis lutan yachatsicuyta chasquicorga manami rasunpatsu Tayta Diosnintsita chasquicushga. Lutan yachatsicuyta mana chasquicur Dios munashgannog cawagcunami itsanga Jesucristuta y Tayta Diosnintsitapis rasunpa chasquicärishga. 10Lutan yachatsicogcuna juntacashgayquiman shamuptenga ama chasquipaytsu ni wayiquimanpis posädatsiytsu. 11Lutan yachatsicogcunata wayinman pipis chasquiparga paycunapa cumpinchinmi caycan. 12Waugui-panicuna, gamcunata yätsinäpag caycanragmi. Itsanga cartalachöga manami lapanta yätsiycätsu. Quiquë shamurnami waquin cagta yätsishayqui. Tsaycho tincurmi cushi cushila parlacushunpag. 13Caycho caycag waugui-panicunapis gamcunapag salüduncunata apatsicamunmi. [Amén.]
Copyright
Learn More


text:
1Jesusmi llapa runakunata qawaykuspan rirqa orqopa waqtaman hinaptinmi chaypi tiyaykuptin puriqmasinkuna asuykurqa. 2Hinaptinmi Jesus yachachiyta qallaykurqa kaynata: 3—Mayna kusisqam “Diostam necesitani” niqkunaqa, paykunapamiki Diospa munaychakusqanqa. 4—Mayna kusisqam llakisqakunaqa, paykunataqariki Diosmi consuelanqa. 5—Mayna kusisqam llampu sonqoyoqkunaqa, paykunaqariki herenciapaqmi kay pachata chaskinqa. 6—Mayna kusisqam yarqachikuchkaq hina hinaspa yakunayachikuchkaq hina Diospa munasqan ruray munaqkunaqa, paykunaqa saksaykuchkaq hinam kanqaku. 7—Mayna kusisqam llakipayakuqkunaqa, paykunapas llakipayasqam kanqaku. 8—Mayna kusisqam limpio sonqoyoqkunaqa, paykunaqariki Diostam rikunqa. 9—Mayna kusisqam amachakuqkunaqa, paykunaqariki Diospa churinwan sutichasqam kanqaku. 10—Mayna kusisqam Diospa munasqanman hina rurasqankumanta ñakarichisqakunaqa, paykunapamriki Diospa munaychaykusqanqa. 11—Mayna kusisqam kankichik ñoqarayku runakuna kamispa ñakarichisuptikichikqa hinaspa contraykichikpi llullakuspa tukuy imatapas nisuptikichikqa. 12Anchatayá kusikuychik, hatun premiotam chaskinkichik hanaq pachapi. Chaynatam ñakarichirqaku qamkunamanta ñawpaq kaq Diosmanta willakuqkunatapas. 13—Qamkunaqa kay pachapi runakunapaqmi kachi hina kankichik. Kachi qamyayaruspaqa ¿imapaqtaq valenman? Manam imapaqpas servinñachu aswanqa wischusqa kaptin runakuna sarutyanallanpaqñam. 14—Qamkunaqa runakunapaqmi achkiy hina kankichik, orqopa puntanpi llaqtaqa manam pakasqachu. 15Mecherotaqa ratachina manam cajonpa ukunman churarunapaqchu, aswanqa altomanmi churana wasipi llapallan kaqkunata achkinanpaq. 16Chaynayá qamkunapas achkichkaq mechero hina kaychik runakunapa qayllanpi chaynapi allin rurasqaykichikta qawaspanku hanaq pachapi kaq Taytaykichikta paykunapas alabanankupaq. 17—Creeychik: Manam ñoqaqa hamurqani Moisespa qellqasqan ley chinkachinaypaqchu nitaq Diosmanta willakuqkunapa yachachisqankunata chinkachinaypaqchu aswanqa cumplinaypaqmi. 18Cheqaptapunim nikichik: Cielowan kay pacha kanankamaqa leypaqa huk letrachallanpas nitaq huk puntochallanpas manam qechusqachu kanqa lliw cumplikunankama. 19Kay leypi taksallan kaq kamachikuyllatapas mana kasukuqkunaqa hinaspa runamasinmanpas chayna yachachiqkunaqa wakinkunamanta mana valeqmi kanqa Diospa munaychakusqanpi. Allinta kasukuspa yachachiqkunam ichaqa Diospa munachakusqanpi allin reqsisqa kanqa. 20Nikichikmi, sichum Diospa leynin yachachiqkunamantapas hinaspa fariseokunamantapas aswan allinta mana ruraspaykichikqa manam yaykunkichikchu Diospa munaychakusqanman. 21—Uyarirqankichikmi ñawpa runakunaman kayna ñisqankuta: “Amam pitapas wañuchinkichu, pipas wañuchiqqa wañunanpaq juzgasqam kanqa” nispa. 22Nikichikmi, pipas wawqenpaq piñakuqqa juzgasqam kanqa, wawqen insultaqñataqmi cortepi juzgasqa kanqa, wawqenta mana valeq upallamanta kamiqñataqmi kachkan wiñaypaq ninawan castigasqa kananpaqña. 23—Chaynaqa sichum ofrendaykita apamunki templopi altarman hinaspañataq yuyariruwaq runamasiki imamantapas piñachisqaykita, 24chayna kaptinqa ofrendaykita altarpa ñawpaqninpi saqeykuspayá kutirispa paywan allinyanakamuy hinaspañayá qoy ofrendaykitaqa. 25—Quejakuqnikiwan rispaqa ñanllapiraqyá allinyanakuruy chaynapi juezman ama entregasunaykipaq, guardiaman juez entregaykusuptikiqa carcelmanmi aparusunkiman. 26Cheqaptapunim niki: Chaymantaqa manam lloqsimunkichu debekusqaykita pasaypaq paganaykikama. 27—Uyarirqankichikmi “Amam hukwanqa pierdekunkichu” niyta. 28Ñoqam ichaqa nikichik: Pipas warmita munapayaspan qawaqqa sonqonpim hukwan pierdekuy huchata rurarunña. 29—Chaynaqa, sichu alleq ñawiki huchallichisuptikiqa horqoruspayá wischuruy, cuerpoykipa huknin partellan chinkaruyninmi allinqa enteron cuerpontin wiñaypaq castigoman wischusqa kanaykimantaqa. 30Sichu alleq makiki huchallichisuptikiqa qoruruspayá wischuruy, cuerpoykipa huknin partellan chinkaruyninmi allinqa enteron cuerpontin wiñaypaq castigoman wischusqa kanaykimantaqa. 31—Ñawpaqtam nirqakutaq: “Pipas warminmanta rakikuqqa qochun rakikusqanmanta papelta” nispa. 32Ñoqam ichaqa nikichik: Huk qariwan mana tupakuchkaptin warminmanta rakikuqqa chay warmin huchallikunanpaqmi saqerun, chay wischusqa warmiwan casarakuqpas huchallikuntaqmi. 33—Uyarirqankichiktaqmi ñawpa runakunaman kayna nisqankutapas: “Amam yanqamantaqa jurankichu, cumplinkipunim Señorpa qayllanpi juraspa prometesqaykitaqa” niqta. 34Ñoqam ichaqa nikichik: Amam jurankichikchu imaraykupas, amam jurankichikchu hanaq pacharaykupas, hanaq pachaqa gobiernaspa Diospa tiyananmi. 35Amataqmi jurankichikchu kay pacharaykupas, kay pachaqa paypa sarunanmi, nitaq Jerusalenraykupas, Jerusalenqa hatu-hatun Reypa llaqtanmi. 36Amataqmi jurankichu umaykiraykupas, qamqa manam huk chukchallatapas yuraqyachiyta nitaq yanayachiyta atiwaqchu. 37Cheqap kaptinqa rimankichikqa “arí” nispam, mana cheqap kaptinñataqmi ninkichik “manam” nispa, imatapas kayna rimayman yapaptikiqa diablomantam. 38—Uyarirqankichiktaqmi: “Runaqa pagachun ñawinwanyá hukninpa ñawinmanta, kirunwan hukninpa kirunmanta” nispa nisqankuta. 39Ñoqam ichaqa ñikichik: Amayá harkakuychikchu mana allin runataqa, sichu pipas huknin uyaykipi laqyarusuptikiqa qawachiytaqyá huklawnin uyaykitapas. 40Pipas quejakususpayki camisayki qechuyta munasuptikiqa qoykuyá ponchoykitapas. 41Pipas huk hora puriyta carganta qepichisuptikiqa iskay hora puriytayá aparapuy. 42Mañakuqnikimanqa qoykuyá, amataqyá negaychu prestakusuqnikitaqa. 43—Uyarirqankichiktaqmi: “Kuyankim amistadnikita, enemigoykitañataqmi cheqninki” nispa nisqankuta. 44Ñoqam ichaqa nikichik: Kuyaychik enemigoykichikkunata, mañapuychiktaq ñakarichisuqnikichikkunapaqpas. 45Chaynapim qamkunaqa kankichik hanaq pachapi kaq Taytapa churinkuna, paymi intitapas qespichimun allin otaq mana allin runakunapaqpas, paytaqmi parachimun justo runakunapaqpas chaynataq mana justo runakunapaqpas. 46Sichum kuyaqllaykichikta kuyaspaqa ¿ima premiotataq chaskiwaqchik? impuesto cobraq huchasapakunapas chaynataqa ruranmi. 47Kuyanakuq puralla rimaykanakuspaqa ¿ima allintataq rurachkankichik? Mana judio kaqkunapas chaynataqa ruranmi. 48Qamkunaqa hanaq pachapi kaq Taytaykichik hina alli-allin qespisqayá kaychik.
Copyright
Learn More


text:
1Shu yachachina cuintanara Jesús paigunara cuintaca runauna tucui huras Diosta mañanauchu, ama sambayasha. 2Casna nica: “Shu llactai shu taripaj runa tiaca. Pai Diosta mana manzhacachu, runaunara mana llaquicachu. 3Shinallara chi llactai shu huaccha huarmi tiaca. Pai taripajma shamusha, nica “Ñucara yanapahuapai ñucara chijnij runamanda.” 4Taripaj runa uyanara mana munacachu, astaun, huasha paihua shungüi nica: “Ñuca, Diosta mana manzhashallara, runaunaras mana ricushallara, 5cai huaccha huarmi ñucara mulistajllaira, paita yanapasha chari. Mana casna rajpi huarmi caran ratu shamusha ñucara aburichinga.” 6Señor nica: “Uyaichi cai manali taripaj rimashcara. 7¿Manzhu Dios pai ajllashcaunara yanapanga, paiguna tutandi punzhandi paita caparijpi? ¿Unaiyangachu paigunara cutipangaj? 8Cangunara nini: Dios uctalla paigunara uyangami. Ñuca, Runa Churi, shamusha, ¿quirinara tupashachu cai mundui?” 9Huaquingunara, “Ali runami ani,” nisha iyarijcunara, astaun shujcunara chijnijcuna asha, Jesús shinallara cai yachachina cuintanara cuintaca: 10”Ishqui runa templo huasima rinauca Diosta mañangaj. Shuj fariseo runami aca, chishujca gubirnu cullquira tandachij aca. 11Fariseo runa shayarisha paimallara mañaca, casna nisha: ‘Dios, canda agrasini ñuca mana shu runauna cuintachu ani, shuhuajcuna, manaliuna, shujhua tacarijcuna. Mana cai gubirnu cullquira tandachij runa cuintachu ani. 12Ishqui cuti caran simanai sasiuni, tucui ñuca ganashcamanda shu chunga partira cuni. ’ 13Gubirnu cullquira tandachij runa, carui shayarisha, mana munacachu paihua ñahuira siluma atarichisha ricungajllas, astaun paihua pichui huactasha, casna nica: ‘Dios llaquihuapai ñucara, uchayuj runami ani. ’ 14Cangunara nini, cai runa paihua huasima perdonashca rica; chishujca mana. Maican runa paillarara ahuayachisha pishiyachishca anga, maicans paillarara pishiyachisha ahuayachishca anga.” 15Llullu huahuaunara Jesusma pushamunauca, pai huahuaunara llangangaj. Yachachishca runauna ricusha, paigunara piñanauca. 16Jesús paigunara cayasha nica: “Ichilla huahuaunara lugarda cuichi ñucama shamungaj, ama arcaichichu paigunara. Casnaunajmi Dios mandana pacha. 17Sirtu pacha cangunara nini, maicambas Dios mandana pachara mana ichilla huahuasna chasquijpi, mana chihui icungachu.” 18Shu valij runa Jesusta tapuca: “Ali Yachachij, ¿imara rashai ñuca huiñai causaira apingaj?” 19Jesús paita nica: “¿Ima rashara ñucara, ‘Ali’ nisha rimahuangui? Pis mana alichu, Diosllami ali. 20Dios mandashca shimiunara yachangui: Ama shujhua tacarichu, ama huañuchichu, ama shuhuaichu, ama shujcunamanda llullaichu, yayaras mamaras llaquinami angui.” 21Paiga nica: “Cai tucuira pactachishcani maltamanda pacha.” 22Jesús caita uyasha nica: “Chara shuj pishinmi: can tucui charishcara catuiri, tsuntsuunama cui. Valijcunara charingui ahua pachai. Shami, catihuai.” 23Shinajpi malta caita uyasha llaquirica, ashca charij ashcamanda. 24Jesús pai ashca llaquirishcara ricusha, nica: “Turmindusmi charijcuna Dios mandana pachai icungaj. 25Shu camillu turmindariushas pasangallami tupulli uctura, randi shu charij runa astaun yali turmindushua Dios mandana pachai icungami.” 26Cai shimira uyajcuna ninauca: “¿Pita quishpina ushangairi?” 27Jesús paigunara nica: “Runaunahua mana raihuaj, Dioshua ali raihuajllami.” 28Shinajpi Pedro nica: “Ñucanchiga ñucanchi charishcaunara saquisha canda catishcanchi.” 29Jesús paigunara nica: “Sirtu pacha cangunara nini, mana tianzhu shu runas paihua huasira, yayaunara, uquiunara, huarmira, churiunaras saquisha Dios mandana pachamanda, 30astaun mas ashcara apingami cai hurascunai, shinallara shamuj timpui huiñai causaira charingami.” 31Jesús paihua chunga ishqui runaunara pushasha, paigunara nica: “Jerusalenma sicanchi. Tucui Diosmanda rimajcuna quillcashca ñucamanda, Runa Churimanda, pactaringami. 32Pai gentilguna maquii intrigashca anga, burlashca, piñashca, tiucashca. 33Paita azutishca huasha huañuchinaunga. Astaun, quinsa punzhai causaringami.” 34Yachachishca runauna imaras mana intindinaucachu cai rimashcamanda. Cai shimira paigunamanda pacashca aca. Mana intindinaucachu Jesús paigunara rimashcara. 35Jesús Jericó llacta mayanma shamujpi, shu ñausa runa ñambi rayai tiauca, “Cullquira cuyahuai,” nisha mañasha. 36Nausa runa ashca runauna uyarishcara uyasha tapuca: “¿Imara tucun?” 37Paita ninauca: “Nazaretmanda Jesús pasaun.” 38Shinajpi pai caparica: “Jesús, Davidpa Churi, llaquihuapai.” 39Ñaupa shamuujcuna paita piñanauca: “Chunlla, ama caparichu.” Paiga mas shinzhira caparisha: “Davidpa Churi, llaquihuapai,” nica. 40Shinajpi Jesús shayarisha, runara paihuajma pushamungaj cachaca. Ñausa runa shamujpi, Jesús paita tapuca: 41”¿Imara rangajta ñucara munangui?” Chi ñausa runa cutipasha nica: “Señor, ñuca ricuj tucunara munani,” nica. 42Jesús paita: “Ricuj tucui,” nica, “can quirishca canda quishpichishcami.” 43Chi ratullaira ricucami. Jesushua catimuca, Diosta alabasha. Tucui runauna caita ricusha Diosta alabanauca.
Copyright
Learn More


text:
1Antioquia llactai quiric muntunbi maicanga Dios rimashcata pasachic runaguna, maicanga yachachiccunahuas tiyanaura. Chiguna anaura: Bernabe, negro Simeon, Cirenemanda Lucio, mandac amu Herodeshuan pariu huiñac Manaén, Saulohuas paigunahuan ara. 2Chasna acpi shuc punzha tucui quiriccuna mana micusha sasisha Señor Jesusta alabaushcai Diospa Samai rimara, Ñáucami Bernabeta Saulondi paigunata anllarani. Cunanga lugarta cuichi paiguna shuc partibis ñucamanda cuintagrinauchun nisha. 3Chasna nishcata uyasha, sasisha Diosta mañashcahuasha, paiguna maquita chi ishcai (2) runagunahua uma jahuaibi churasha paigunamanda Diosta tapunaura. Chihuasha paigunata dispirisha cachanaura Diospa shimita cuintagrichi nisha. 4Bernabega Saulondi Diospa Samai rimashcashina rinaura Seleucia nishca llactama. Chihuasha mar yacuta barcoibi chimbasha Chipre nishca islai pactanaura. 5Chibi pactasha Salamina nishca llactama rinaura. Chibi israelguna tandarina huasibi camachinaura Diospa shimita. Juan Marcos chasnallata cumpañasha rira paigunata yanapangahua. 6Tucui Chipre islaibi purisha risha Pafos nishca llactagama pactanaura. Chibi tupanaura shuc Barjesus nishca israel runata. Paiga buruju ashallata Dios rimashcata pasachic runa mani nisha llulla ara. 7Chi runaga Chipre islai tiyac Sergio Pablo nishca amuhuacpi tarabac mara. Chi amuga yapa yuyaiyuc runa mara. Paiga Diospa shimita uyasha nisha Bernabeta Saulotas apangahua cachara. 8Chi burujuga randi, amu ama Jesucristota quirichun nisha Bernabegunata jarcasha munara. Pai buruju ashcamanda Elimas nishca ara, chiga jatun buruju bancu nishca mara. 9Saulo nishcaga griego shimibi Pablo mara. Paiga Diospa Samai jundacta asha chi burujuta ricusha rimara, 10Supaicuinta puric mangui, tucui ali ranagunatahuas huaglichic mangui, yapa llullasha umachisiqui mangui. Ima urastas saquingui Diosta catisha nic runagunata jarcanata llulla shimi man nisha. 11Cunanga Dios canda libachingami. Camba ñahui puyuyacpi mana unaita punzhata ricungachu raungui. Chasna nishcallai cungaimanda paihua ñahui puyu tucura ansa tutacuinta. Chasna tutayacpi shuc runata mascara maquimanda aisasha rihuachun nisha. 12Pablo chasna rashcata ricusha Jesusmanda camachishcatas uyasha manzhasha chi amu Sergio uctalla quirira. 13Chihuasha Pablo paita cumpañasha puriucunandi barcoibi yaicusha Pafos nishcama rinaura Perge nishca llacta Panfilia provincia partima. Chimandalla Juan Marcosca paigunata saquisha paihua huasima Jerusalenmallata bulltiara. 14Chimanda Pablo Bernabendi Perge llactata pasasha shuc Antioquia llactai Pisidia provinciama pactanaura. Chibi pactasha samana punzha israel tandarina huasibi yaicusha tiyarinaura. 15Shuc runa huañuc Moises mandashca shimigunata chasnallata Dios rimashcata pasachic runaguna quillcashcagunata ricura. Diospa shimita ricushcahuasha chi Diospa huasita cuiraccuna Pablogunama shuc shimita cachanaura nisha, Huauquiguna, canguna cai runagunata shuc ahuantachingahua yachachina shimita charishaga cunanllata rimaichi nira. 16Chasna nicpi Pablo jatarisha maquihuan ricuchisha chunllayachishcahuasha rimangahua callarira, Israel runagunas, Diosta manzhac runagunahuas cunan uyaichi nira. 17Israelguna alabashca Diosca ñucanchi huañuc apayayagunatami anllara. Paigunamanda miraccuna Egipto llactaibi aushcai Dios paigunata yapa ashcata mirachira. Chasnallata paihua sinzhi ushaihuanmi chi allpamanda paigunata llucshichira. 18Chuscu chunga (40) huatata chaquishca pambai purisha causanaura. Paiguna piñariugllaita Dios ahuantasha cuiraura. 19Chihuasha paiguna Canaan nishca pambai pactacpi chibi tiyac canzhis (7) llacta muntungunata Dios binsira. Chihuasha chi allpata ñucanchi huañuc apayayagunama cura. 20Chi cushca allpai Dios maican mandaccunata churara israelgunata yanapanauchun nisha. Chasna chuscu patsac pichca chunga (450) huata pasarami Dios rimashcata pasachic Samuel nishca shamunagama. 21Chihuasha ñucanchi apayayaguna Diosta ruganaura shuc jatun mandac amuta cui ñucanchita mandachun nisha. Chasna ruganaupi Israelba churi Benjamin muntunmanda mirac Cis nishcahua churi Saulota Dios churara israelgunata mandachun nisha. Pai mandac amu tucusha chuscu chunga (40) huatata mandasha causara. 22Chihuashami Saulo mandac ashcamanda paita Dios llucshichira. Pai randimanda Isaíba churi Davidta anllasha churara mandac rey amu tucuchun nisha. Diosca Davidmanda rimasha casna nira: Davidga ñucashina yuyaric runa acta tupashcani. Paimi tucui ñuca munashcata rauc runa an. 23Chi rey amu Davidba miraimandallatami Dios rimashcacuinta Jesusta cachara israel runagunata quishpichingahua. 24Chasna acpi Jesus chara mana yachachisha puriugllaita, Bautisac Juan ñaupata israel runagunata camachiura, Canguna juchata rashcamanda llaquirisha saquisha bautisarichi nisha. 25Bautisac Juan ña pai huañuna punzha pactariupi chi uyauc runagunata tapura, Pi man nishata yuyarihuanguichi. Ñáucaga mana Dios cachangaraushca quishpichic runachani, astahuanbas ñucamandahuasha shuc quishpichic shamungaraun. Paihuacpi imaraicuhuas mana balicchani nisha, paihua zapatos surcungahuaca mana balicchani nira. 26Pablo mas cuintasha nira, Abrahanmanda mirai huauquigunas, Diosta manzhac runagunahuas, tucui cangunahuacpi cai Diospa quishpina shimi pactamushcami. 27Jerusalenbi causaccuna paigunata mandaccunandi cai Jesus Dios cachamushca quishpichic acta mana yachanaurachu. Israelguna caran samana punzhaibi Diospa shimita uyashallata, ñaupa uras Dios rimashcata pasachiccuna Jesusmanda quillcashcagunata uyashallata, Jesusca Dios anllashca runa ashcata mana yachanaurachu. Paiguna Jesus Diospa churi acta mana yachashami Jesusta caudsayachicpi tucui imasna tucungaraun nishcata pactachinaura. 28Jesuspacpi ima caudsas illac agllaita mandac amu Pilatota huanchingahua nisha ruganaura. 29Chasna rasha tucui Jesusmanda quillcashca shimita pactachinaura. Pactachishcahuasha paihua amigogunata Jesusta crusmanda uraicuchisha urcu juctu ucui pambanaura. 30Chasna agllaita Dios paita huañushcamanda causachira. 31Jesus causarishcahuasha chi Galileamanda Jerusalenma paihuan puric runagunahuagllai ashca cutin ricurira. Cunanga paiguna tucui runagunama cuintanaura Jesus causarishcami nisha. 32Ñáucanchihuas cai ali shimita cangunama cuintac shamushcanchi. Dios rangaraushcata ñucanchi huañuc apayayagunama ñaupa rimashcata ñucanchi cunan cangunama rimaunchi. 33Ñáucanchi paigunamanda miraccuna ashcaraicu Dios paigunama rimashca shimi ñucanchihuacpi cunan pactamunmi Jesusta causachisha. Pai Salmos nishca quillcai capítulo dospi rimashcacuinta casna nin: Can ñuca churi mangui. Cunan ñuca camba yaya ashcata runagunama ricuchirani. 34Chasnallata Dios casna nisha quillcachira: Israel rey amu Davidma ñuca ali sumaccunata cushami nishcataga cangunamas cushcanguichimi nisha, Jesuspa aicha ama ismuchun nisha paita huañushcamanda cuti causachingaraushcata Dios charagllaita rimara. 35Chimandami rey amu David chasnallata quillcara: Can anllasha cachashca runahua aicha mana ismungaraucta yachanimi, nisha quillcashca. 36Pablo mas camachisha rira, Alita yachanguichi David pai causashca uraspi Dios munashcata rashcahuasha huañura. Huañushcahuasha pambacpi paihua aicha ismura. 37Randi Jesuspa aicha mana ismurachu Dios paita causachishcamanda. 38Ñáucanchi rimashcata uyaichi llaquishca huauquiguna, canguna alita yachangahua. Jesusmanda camachishcata quiricpiga Yaya Dios canguna juchagunata anchuchingami. Chitami rimaunchi cangunata. 39Moises mandashcagunaga quishpichinata mana ushanaunzhu, randi maicanbas Jesusta quirisha quishpichishca tucungami. 40Chasna tucucpi alita yuyarisha causanguichi Dios rimashcata pasachic runa rimashcacuinta ama cangunallata chasna tucungahua. Dios paigunata casna yuyachira: 41Ñáucata mana balichiccuna uyaichi, manzharisha ricusha huañuchun. Canguna causaushcai shuc jatun ranata rashami. Maicanbas chita rimacpi yangami riman nisha mana quiringuichichu. Chasna acpi huañunguichi, nisha rimara Dios. Pablo chi runagunama casna rimasha camachira. 42Pablo camachishcahuasha paihuan puric runagunandi chi israelguna tandarina huasimanda llucshiupi maican runaguna, Shuc samana punzhai cuti shamunguichi cai shimita mas yachachingahua nisha ruganaura. 43Chasna tandarishcahuasha ashca runaguna, israelgunahuas, paiguna tunu causanata caticcunahuas, Jesusta quirisha Pablohuan Bernabehuan catisha rinaura. Chasna rinaupi paiguna mas camachinaura casna nisha, Dios llaquiucta yuyarisha ama sambayanguichichu. 44Chasna acpi shuc samana punzhaibi cadsi huin chi llactai causaccuna tandarinaura Diospa shimimanda Pablo camachishcata uyangahua. 45Chasna ashcaguna tandarishcata ricusha israel runaguna piñarinaura. Pablo Jesusmanda cuintashcaga llulla man ninaura, chasnallata Pablota jiridsata rimanaura. 46Chasna agllaita Pablo Bernabendi mana manzhasha chi israelgunama rimanaura, Cangunama ñaupapunda yachachina maranchi. Astahuanbas canguna cai shimita mana balichisha huiñai causaita mana munaranguichichu. Canguna mana uyasha quirishcaraicu cunanga canguna mana balichishca mana-israel runagunahuagma riunchimi cuintangahua. 47Chasnami Dios ñucanchi israel runaguna agma mandara: Tucui llactai canda shuc bilata sindichishcacuinta anllashcanimi can tucui munduibi tiyac runagunama cai Diospa quishpina shimita rimagringahua. 48Chi mana-israel runagunaga Pablo chasna rimashcata uyasha ashcata cushiyanaura, Diospa shimi yapa ali man nisha. Maicangunaga Dios huiñai causaita cungahua anllashcagunaga quirinaura. 49Chasna tucucpi tucui chi partibi Jesus quishpichic man nisha rimashca shimi mirarira. 50Chasna miraricpi ricusha chi mana quiric israelgunaga, chi llacta amugunatas maican balichishca huarmigunatahuas Pablota piñanauchun nisha rimanaura. Paiguna Pablota Bernabendi turmintachisha chi partimanda callpachinaura. 51Chasna ranaupi Pabloguna chi llactata saquisha riusha paiguna chaquimanda pulbuta picharinaura chi llactata culpayachisha saquingahua nisha. Chasna nicpi paiguna rinaura Iconio nishca llactama. 52Chi Antioquiaibi tiyac quiriccunaga yapa cushiyasha saquirinaura Diospa Samai jundacta asha.
Copyright
Learn More


text:
Herbert Blaize
Herbert Augustus Blaize sutiyuq runaqa (* 26 ñiqin hatun puquy killapi 1918 watapi paqarisqa Beausejour llaqtapi - 19 ñiqin qhapaq raymi killapi 1989 watapi wañusqa St. George's, Grinada llaqtapi) huk Grinada mama llaqtayuq pulitiku karqan.
Tayta: ; Mama: .
Warmi: Dame Venetia Blaize
Churinkuna: Norma Blaize, Carol Jerome, Marion Fleary, Samuel Blaize, Marvin Blaize, Christopher Blaize.
Suñaykuna[llamk'apuy | pukyuta llamk'apuy]
Willay pukuykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Herbert Blaize.


text:
1Waugui-panicuna, perdonashgana carmi musyantsi apostolnintsi y yanapäcog mandag cürantsi Jesucristo gloriaman pushamänantsipag cashganta. Tsaynog caycaptenga tantyacushun Jesucristo Moisespitapis más munayniyog cashganta. Moisespita Jesucristoga más munayniyog caycan Tayta Diosnintsi lapanpitapis más munayniyog cashgannogmi. Jesucristupis Moisespis Tayta Dios nishgancunata cumpleg captinpis Moisesga wayi sharcatseg albañilnoglami cargan. 6Jesucristumi itsanga Tayta Diospa tsurin car wayipa duëñun caycan. Payga nogantsipapis duëñuntsimi caycan payman yäracur nishgancunata imaypis cumpliptintsega. 7Tsaymi Tayta Diosnintsipa palabranchöpis Santu Espíritu caynog niycan: 8“Shonguyquita chucruyätsinayquipa trucanga nishgäcunata canan junag jucla chasquicäriy. Ama capäcuytsu chunyag jircacho Israel runacuna mana cäsucog cashgannöga. 9Tsaychömi descontento car paycuna rabianätsimargan chuscu chunca (40) wata milagrucunata rurashgäta ricaycarpis. 10Tsaymi pasaypa rabiar caynog nergä: ‘Cay runacunaga nishgäcunata manami cäsucamantsu. Tsaymi paycunaga jutsata ruralar puricärin.’ 11Mana wiyacog captinmi caynog nergä: ‘Paycunaga promitishgä jamayta manami imaypis tarengatsu.’ ” 12Waugui-panicuna, Tayta Diospa palabrancho Santu Espíritu tsaynog niycaptenga gamcunapis shumag tantyacäriy. Cuidädu munayniyog Tayta Dios nishgancunata mana cäsucog capäcunquiman. 13Tsaynog captenga cawashgayquiyag lapayquipis waran waran shacyätsinacäriy Tayta Dios munashgannog cawapäcunayquipag. Tsaynogpami shonguyqui mana chucruyangapagtsu. 14Wanunantsiyag Jesucristuman yäracur pay munashgannog cawashpantsimi paypa naupanman chayashunpag. Tsaychömi Jesucristo herenciata chasquishgannog nogantsipis herenciata chasquishunpag. 15Tsaynog cananpag caycaptenga ama gongäshuntsu Tayta Diosnintsipa palabrancho caynog nishganta: “Shonguyquita chucruyätsinayquipa trucanga Tayta Dios nishushgayquita canan junag jucla chasquicäriy. Ama capäcuytsu unay Israel runacuna Tayta Diosta mana cäsucog cashgannöga.” 16Tsay mana cäsucog runacunaga Moisés jorgamushgan Israel runacunami cargan. 17Egiptupita jorgamurpis mana cäsucog cashganpitami chuscu chunca (40) wata Tayta Diosnintsi paycunawan rabiashga cargan. Tsaynog rabiashpanmi tsay mana cäsucog runacunata chunyag jircacho ushacätsergan. 18Canaán nacionman yaycatsinanpag promitirpis mana cäsucog Israel runacunataga manami yaycatsishgatsu.
Copyright
Learn More


text:
1Iconiopipis Pablowan Bernabewanqa usunkuman jina yaykorqanku judiospa sinagoganman. Sut'ita parlasqankuraykutaj ashkha judíos creerqanku, jinallataj mana judío kajkunapis. 2Mana creej judiostajrí mana judío kajkunata yachaykuchispa, hermanospa contrampi oqharicherqanku. 3Chaywampis apostolesqa unayta chaypi karqanku. Mana manchachikuspa, Señormanta parlarqanku, Paypi sonqonkuta churaspa. Señortaj apostolespa parlasqanku cheqapuni kasqanta runas yachanankupaj yanaparqa señalesta, milagrostawan apostolesnejta rikuchispa. 4Chay llajtayojkunaqa iskayman t'aqakorqanku: Ujkunaqa judiosman kutikorqanku, ujkunataj apostolesman. 5Chaymantataj mana judío kajkunawan, judioswan, kamachejninkukunawan ima tantakuspa, yachachinakorqanku apostolesta maqaykuytawan rumiswan ch'anqaykunankupaj. 6Pablowan Bernabewantaj chayta yachaspa, Licaonia suyupi llajtasman ayqerqanku, Listraman, Derbeman, chay muyuynintinman ima. 7Chaypipis evangeliomanta willashallarqankutaj. 8Listrapeqa uj runa karqa nacekusqanmantapacha chakisninmanta suchu, manataj ni jayk'aj puririsqachu. 9Chay runaqa Pabloj parlasqanta uyarisharqa. Pablotaj suchu runata qhawarispa, yacharqa creesqantaña sanoyapunampaj. 10Chantá sinch'ita qhaparispa, suchuta nerqa: Sayariy, nispa. Suchutaj ujta phinkirispa, puririyta qallarerqa. 11Pabloj ruwasqanta rikuspataj, runas qhapariyta qallarerqanku Licaonia parlaypi: Runaman rijch'akoj dioskuna urayk'amusqanku noqanchej ukhuman, nispa. 12Chantá Bernabeta suticharqanku Júpiter, nispa, Pablotataj Mercurio, nispa, astawan parlasqanrayku. 13Jupiterpa templon llajta yaykuyllapi kasharqa. Sacerdotentaj apamorqa torosta, t'ika pillustawan llajta punkuman. Chantá yuyarqanku runaswan khuska chay torosta wañuchispa, yupaychayta Pablotawan, Bernabetawan. 14Pablowan, Bernabewanqa chay runas imatachus ruwayta munasqankuta uyariytawan, p'achasninkuta llik'irakuspa runa chawpisman qhaparispa yaykorqanku, nerqankutaj: 15Wiraqochis, imaraykutaj kay imasta ruwashankichejri? Noqaykoqa runaslla kayku, qankuna jina. Chayrayku qankunaman willaj jamuyku, kay qhasi manakaj imasta saqespa, kawsashaj Diosman kutirikunaykichejpaj. Diosqa cielota, kay pachata, mama qochata ruwarqa, chaykunapi tukuy ima kajkunatapis. 16Ñawpajtaqa Dios saqerqa tukuy runasta munayninkuta ruwajta. 17Chaywampis Diosqa sut'ita runasman rejsichikorqa k'acha Dios kasqanta allin imasta ruwaspa. Payqa parata apachimusunkichej, chajrasniykichejta tiempompi poqochin, mikhuna patapi uywasunkichej, sonqoykichejtataj kusiywan junt'achin. 18Chayta nispa, paykunaqa ñak'ayta kasuchikorqanku chay runaswan, ama torosta wañuchispa paykunaman jaywanankuta dioskunaman jina. 19Jinallapi wakin judíos chayamorqanku Antioquiamanta, Iconiomantawan, paykunataj runasta yachaykuchispa ch'ajwata jataricherqanku. Chantá Pablota rumiswan ch'anqaykorqanku. Wañusqa kasqanta yuyaspataj, llajtamanta jawaman qhatatarqanku. 20Creejkunaqa Pabloman qayllaykusqankutawan, payqa jatarispa, ujtawan llajtaman yaykorqa paykunawan khuska. Q'ayantintaj Bernabewan khuska Derbeman riporqa. 21Derbe llajtapi evangeliomanta willajtinku, ashkhas creerqanku. Chaymantataj kutirerqanku Listraman, Iconioman, Antioquiaman ima. 22Chay llajtaspitaj creejkunata kallpacharqanku creesqankupi sinch'ita sayanankupaj, nerqankutaj: Noqanchejqa tukuy imasta ñak'arinanchejpuni tiyan, Diospa reinonman yaykunanchejpaj, nispa. 23Sapa iglesiapitaj ancianosta churarqanku. Ayunota ruwaspa, Diosmanta mañakuspataj, Señorpa makinman paykunata churarqanku, pipichus creerqanku, chayman. 24Pisidianejta rispa, Panfiliakama chayarqanku. 25Pergepi evangeliomanta willaytawan, Ataliamanñataj urayk'orqanku. 26Ataliamanta botepi kutiriporqanku Antioquiaman, maypichus Diospa k'acha khuyakuyninman churasqa karqanku, chayman, imatachus ruwananku karqa, chay tukusqaña kajtin. 27Antioquiaman chayaytawan, iglesiata tantaykuspa willarqanku imaynatachus Dios tukuy imapi paykunata yanapasqanta, jinallatataj mana judío kajkunapajpis punkuta kicharisqanta Jesuspi creenankupaj. 28Chaypitaj paykunaqa unayta qhepakorqanku creejkunawan.
Copyright
Learn More


text:
1 Juan 3Mushuj Testamento Diospaj Shimi (MTDS)
3 ¡Yaya Dios ima shina jatunta c'uyashcata ñucanchijtaca, Paipaj huahuacunata rurashcata yuyarichigari! ¡Chaimantami cai pachapaj cajcunaca, Paita mana rijsishcamanta, ñucanchijtapish mana rijsincuna! 2 Ñuca c'uyashcacuna, ñucanchijca ña Diospaj huahuacuna cashpapish, shamuj punllapi ñucanchij ima shina cana cashcataca manaraj ricushcanchijchu. Shina cajpipish Jesucristo ricurijpica, Pai shina cana cashcataca yachanchijmi. Pai ima shina cajta ricushcamanta, Pai shinami cashun. 3 Maijanpish chai yuyailla shuyacujca, Jesucristo ima jucha illaj caj shinallataj cangapajmi, pai quiquinllataj millaimanta chuyayacun.
4 Maijanpish millaita rurajca, Dios Mandashcatami p'aquin. Dios Mandashcata p'aquinami jucha. 5 Jesucristo cai pachaman shamushpaca, ñucanchij juchacunata anchuchingapaj shamushcatapish, Paipica ima jucha mana tiyashcatapish yachanguichijmi. 6 Maijanpish Paihuan cashpaca, ña mana juchata rurashpa causanchu. Maijanpish millaita rurashpa causajca, Paitaca mana ricushcachu, mana rijsishcapishchu.
7 C'uyashca huahuacuna, ñataj cancunata pi crichinman. Maijanpish Dios munashcata rurajca, cashcata ruraj Cristo shinallataj cashcata rurajmi. 8 Maijanpish millaita rurashpa causajca, diablopajmi. Diabloca callarimantapachami juchata rurarca. Diospaj Churi Jesucristoca, diablo imalla rurashcata chingachingapajmi shamurca. 9 Maijanpish Diospaj huahuataj tucushca cashpaca, Taita Dios cushca mushuj causaita charishcamanta, ña mana millaita rurashpa causai tucunchu. Diospaj huahuataj cashcamantami, ña mana juchata rurashpa causai tucun. 10 Maijanlla Diospaj huahuacuna cashcatapish, diablopaj huahuacuna cashcatapish, cashnapi ricunallamari: Maijanpish Dios munashcata mana ruraj, quiquin huauquitapish mana c'uyajca, mana Diospaj huahuachu.
Caishuj chaishuj c'uyanacushunchij
11 Cancunaca callarimantami: “Caishuj chaishujhuan c'uyanacuichij” nishpa huillashcataca uyarcanguichij. 12 Ñucanchijca, Caín shinaca mana canachu canchij. Paica diablopaj cashpami, paipaj quiquin huauquita huañuchirca. ¿Imamanta paipaj huauquita huañuchishcata yachanguichijchu? Pai rurashcacunaca millai cajpi, huauquipaj rurashcacunaca alli cajllapimi huañuchishca.
13 Ñuca huauquicuna, cai pachapaj cajcuna cancunata p'iñajpica, ama mancharichijchu. 14 Ñucanchij huauquicunata c'uyashpami, huañushca cashcamanta, huiñai causaiman ch'imbashcata yachanchij. Pipish paipaj huauquita mana c'uyajca, huañushca shinallatajmi. 15 Maijanpish paipaj huauquita p'iñajca, huañuchij runallatajmi. Maijanpish huañuchijca, huiñai causaita mana charishcataca yachanguichijmi.
16 Jesucristoca, ñucanchijpaj randimi huañurca. Chaimantami c'uyana ima shina cashcataca yachanchij. Ñucanchijpish ñucanchij huauquicunata c'uyashpaca, paicunamanta huañuna cajpipish, huañunallami canchij. 17 Ashtahuanpish paipaj huauqui ima illaj cashcata ricushpapish, cai pachapi charishca jahua, mana imallatapish cujca, ¿ima shinataj Diospaj c'uyaitaca paipaj shungupi charingari? 18 Ñuca c'uyashca huahuacuna, ama shimillahuan, c'allullahuan ‘C'uyanimi’ nishunchijchu. Ashtahuanpish imatapish rurashpataj, c'uyashcataca ricuchishunchij.
19 Chashna c'uyaj cashpami, cashcata yachachijpaj cashcata yachanchij. Shinallataj ñucanchij shungullapitajmi, Diospaj ñaupajpi alli cashcamanta mana manchashun. 20 Ñucanchij shungullataj juchachijpica, Taita Dioscarin ñucanchij shungutapish yalli yachaj cashcamanta, tucuitamari yachan. 21 Ñuca c'uyashcacuna, ñucanchij shungupish imata mana juchachijpica, Diospaj ñaupajpipish mana manchashunchu. 22 Pai mandashcata caźushpa, Pai munashcata rurashpa causacushpami, Diosta ñucanchij imata mañashpapish paimanta chasquinchij. 23 Diosca caitami mandashca: Paipaj Churi Jesucristota crichun. Shinallataj Pai mandashca shinataj, caishuj chaishujhuan c'uyanacuchun nishcami. 24 Taita Dios mandashcacunata caźujca, Dioshuanmi causan, Diospish paihuanmi causan. Dios Paipaj Espirituta ñucanchijman cushcamantami, Pai ñucanchijpi causacushcataca yachanchij.


text:
1Tukuy-atiyniyoq Señor Diosmi rimaykuwaspa niwarqan: 2Tukuy-atiyniyoq Señor Diosmi nin: Sionmantan sinchitapuni sienteni, rawrashaq sonqoywanmi chay llaqtamanta sienteni. 3Sionmanmi kutipusaq, hinaspan Jerusalén ukhupi tiyasaq. Hinan Jerusalenqa “Cheqaq kaqpa kanan Llaqta” nisqa kanqa, Ñoqa Tukuy-atiyniyoq Señor Diospa orqoypas “Ch'uya Orqo” nisqan kanqa. 4Tukuy-atiyniyoq Señor Diosmi nin: Jerusalén plazakunapiqa tiyaykunqakuraqmi tawna hap'intin askhallaña watayoq machu qharikunapas paya warmikunapas. 5Qhari wawakunan, warmi wawakunan llaqta callekunaman hunt'aykunqa, hinaspan chaykunapi pukllanqaku. 6Tukuy-atiyniyoq Señor Diosmi nin: Chay p'unchaykunapin llaqtaymanta puchuq runakunapaq kaykunaqa musphanapaq kanqa, ñoqapaqmi ichaqa mana utirayanapaqchu kanqa. Ñoqa Tukuy-atiyniyoq Señor Diosmi chayta nini. 7Tukuy-atiyniyoq Señor Diosmi nin: llaqtaytan qespichimusaq inti lloqsimuy lado suyumanta, inti haykuy lado suyumantawan. 8Hinaspan paykunata pusamusaq, chaymi Jerusalén ukhupi tiyanqaku. Paykunan llaqtay kanqaku, ñoqataq Diosninku kasaq, hunt'aspan chaninchaspan paykunata kamachisaq, nispa. 9Tukuy-atiyniyoq Señor Diosmi nin: Yupaychana wasiyta teqsichayta qallarisqa p'unchaykunapin profetakuna llaqtaman rimaykurqan, kunanpas qankunaqa kaq simillatataqmi uyarishankichis, chayrayku kallpachakuychis. 10Manaraq teqsichayta qallarishaqtinkun runamanpas uywamanpas mana imatapas qorqankuchu. Awqaq manchachisqanmi mana thak-kay karqanchu, haykuq runapaqpas, lloqsiq runapaqpas, ñoqa llapan runakunata awqanachisqayrayku. 11Kunanqa kay llaqtamanta puchuq runakunataqa manan ñawpa p'unchaykuna hinachu rikusaq. Ñoqa Tukuy-atiyniyoq Señor Diosmi chayta nini. 12Muhuta tarpunapaqmi allin p'unchaykuna kanqa, uvas chakrakunapas rurunqan, hallp'apas ruruchinqan, hanaqmantapas paramunqan. Kay llaqtamanta puchuq runakunamantaqmi tukuy kaykunata hap'inankupaq qosaq. 13Yaw, Judá runakuna, Israel runakuna, imaynan suyukuna ukhupi ñakasqa karqankichis, ahinatan kunan qespichisqaykichis, chaymi hukkunapaq samincha kankichis. Chayrayku, ama manchapakuychischu, aswanpas kallpachakuychis. 14Tukuy-atiyniyoq Señor Diosmi nin: Ñawpa taytaykichis k'arakta phiñachiwaqtinmi, mana khuyapayaspa qankunata mana allin ruwayta yuyaykurqani. Ñoqa Tukuy-atiyniyoq Señor Diosmi chayta nini. 15Kunanmi ichaqa Jerusalenpaqpas Judá suyupaqpas allinkaqta ruwayta yuyaykuni. Chayrayku ama manchapakuychischu. 16Kaykunatan ruwanaykichispuniqa: Sapanka runa-masiykichiswan cheqaqkaqta rimaychis, juzganaykichiskunapi chaninninpi juzgaychis, juzganaykichiskunapi chaninchaychis sumaqta kawsachinapaq. 17Ama mana allinkaqta ruwanakunaykichispaqqa sonqoykichispi yuyaykuychischu, amallataq llulla juramentotapas ruwaychischu, tukuy chaykunataqa cheqnikunin, nispa. 18Tukuy-atiyniyoq Señor Diosmi huktawan niwarqan: 19Judá runakunapaqqa tawakaq killa ayunopas, phisqakaq killa ayunopas, qanchiskaq killa ayunopas, chunkakaq killa ayunopas q'ochukuymanmi, kusikuymanmi, kusikuy fiestakunamanmi tukupunqa. ¡Munakuychis cheqaq-kaytapas thak-kaytapas! nispa. 20Tukuy-atiyniyoq Señor Diosmi nillawarqantaq: Jerusalenmanqa hamunqaraqmi askha llaqta runakuna, hatuchaq llaqtakunapi tiyaqkunapas. 21Hinan huk llaqtapi tiyaqkunapas hukkaq llaqtaman rispa ninqaku: Haku Señor Diosmanta mañakamuq, Tukuy-atiyniyoq Señor Diosta yupaychamuq. ¡Ñoqapas risaqmi! nispa. 22Chaymi askha llaqtakuna atiyniyoq hatun suyukunapas Jerusalenman hamunqaku ñoqa Tukuy-atiyniyoq Señor Diosta yupaychawanankupaq mañakamuwanankupaqwan. 23Chay p'unchaykunapin suyukunapi kaq imaymana rimay rimaqkunamanta chunka runa huk judío runata capanmanta qaqata hap'iykuspa ninqa: Ñoqaykun uyariyku qankunawan Dios kashasqanta, chayrayku pusakapuwayku, nispanku.
Copyright
Learn More


text:
1Munanayni wawkinikuna, paninikuna, ñuka Pablu wawkinchi Silvanowan wawkinchi Timoteowan kay kartata Tesalonika llaktapi Jesukristuta kreyikmasinikunata killkaykaykichi. Kankuna Tata Dioswan Jesukristuwan tantalla kuyanakushpa kawsaykankichi. Munani Tata Dioswan Señorninchi Jesukristu yanapashunaykichipa kushichishunaykichipa. 2Ñukaykuna Tata Dioswan parlashpaynikuna kankunata yuyashpa payta agradesinisapa allita paywan kawsaykaptikichi. 3Tata Diosninchiwan parlashpaynikuna willanisapa kankuna sukaman payta kreyishpa trabajashkaykichita. Tata Diosta kuyashpa tukuy runakunata sukaman yanapashpa kawsashkankichi. Jesukristu shamunanta shuyaykashpaykichi sukaman sufrishpaykichipish mana shaykushpa payllata katiykankichi. 4Wawkinikuna, paninikuna, ñukaykuna yachanisapa Tata Dios sukaman kuyashushpaykichi akllashushkaykichita paypa wambrankuna kanaykichipa. 5Kankunata Jesukristu salvakuk kananta yachachiptinikuna Tata Diospa Espiritun sukaman allita yanapawarkansapa yachachinaynikunapa. Mana rimanaynikunallawanchu yachachishkaykichi. Allita yachashkanisapa yachachishkaynikuna alli kananta. Kankunawan kashpaynikuna allita rurashpa kawsarkanisapa allinikichita maskashpa. 6Kankunapish ñukaykunashina Jesukristushina allita rurashpa kawsarkankichi. Tata Diospa Espiritun kushichishuptikichi sukaman padesiykashpaykichipish paypa rimananta sukaman kushikushpa kreyirkankichi. 7Chashna Jesukristuta allita kreyishpa kawsaptikichi Masedonia partipi Akaya partipi Jesukristuta kreyik runakuna animukunsapa kankunashina kawsayta. 8Kankunamanta suk wawkinchikuna Masedonia partiman Akaya partiman aypa partikunaman rirkansapa Tata Diospa rimananta yachachikuk. Chashna allita yachachikuptinkuna aypa runakuna yachansapa kankuna allita Tata Diosta kreyishpa kawsaykanaykichita. Chayrayku chay partikunapi ñukaykuna manana nimata parlachikunisapanachu. 9Chay llaktakunapi kawsakkuna tukuy pita parlachinsapa kankunaman riptinikuna allita chaskiwashkaykichita. Parlachikunsapa kankuna ruradu dioskunata sakishpa mana tukuyniyuk kawsak mana llullakuk Tata Diosta kreyishpa sirvishpa kawsaykanaykichita. 10Chaymanta chay runakuna parlachikunsapa kankuna sielumanta Tata Diospa wambran Jesukristuta shuyaykanaykichita. Jesukristu wañushkanmanta kawsamushpa uchanchikunamanta perdonawanchisapa ama Tata Dios piñakushpa kastigawananchikunapa.
Copyright
Learn More


text:
Groningen pruwinsya
Groningen nisqaqa Urasuyupi huk pruwinsyam (provincie). urasuyu simipi: Groningen; gronin simipi: Grönnen - Grun'n)
Yuyarina
Allpa saywachi[llamk'apuy | pukyuta llamk'apuy]
53° 15′ NB 6° 45′ OL
Runakuna[llamk'apuy | pukyuta llamk'apuy]
582 161 runakuna.
Pulitika rakiy[llamk'apuy | pukyuta llamk'apuy]
Uma llaqtanqa Groningen llaqtam.
Munisipyukuna[llamk'apuy | pukyuta llamk'apuy]
Rikchakuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Groningen pruwinsya.


text:
Marcos 5Mushuj Testamento Diospaj Shimi (MTDS)
Jesusca Gadara llajta runamantami supaita llujshichishca
5 Mama cuchata ch'imbashpaca, gadarenocunapaj llajtamanmi chayarcacuna. 2 Barcomanta Jesús llujshijpica, mapa espíritu japishca shuj runaca tupanaman panteonmanta ñapish shamurcallami. 3 Paica, huañushcacunata churana jutcucunallapimi causaj carca. Cadenacunahuanpish paitaca, pi mana huatai tucurcachu. 4 Tauca cutinmi canichina fierrocunahuanpish, cadenacunahuanpish huatajcuna carca. Ashtahuanpish cadenacunataca p'itishpa, canichishca fierrocunatapish ñutushpa shitajlla cajpimi, pi mana chari tucurca. 5 Shinallataj punllapish tutapish urcucunata, panteoncunatami caparirishpa, paillataj rumicunahuan chugririshpa puricujlla carca. 6 Paimi Jesusta carumanta ricushpaca, callpashpa shamushpa, Paipaj ñaupajpi shitarirca.
7 Shinallataj sinchita caparishpami:
–Jahua pacha Diospaj Churi Jesús, ¿ñucataca ima ninatataj charingui? ¡Diospaj shutipimi mañani, ñucataca amataj jatunta llaquichihuaichu!– nircami.
8 «Mapa espíritu, cai runamanta llujshi» nicushcamantami, chashnaca nirca.
9 Jesusca chai runataca:
–¿Ima shutitaj cangui?– nishpa tapujpica, achcacuna cashcamantami:
–Huaranga huaranga shutimi cani– nishpa cutichirca.
10 ‘Amataj cai llajtamanta llujshichishpa cachahuaichu’ nishpami, achcata mañarca. 11 Chai c'uchulla lomapica, achca cuchi canllatami michicurca. 12 Chaimantami, chai tucui supaicunaca:
–Chai cuchicunapi yaicugrichun saquihuai– nishpa mañarcacuna.
13 Jesusca chashna nincami, richun saquirca. Mapa espiritucunaca, chai runamanta llujshishcahuanmi, cuchicunapi yaicugrirca. Cuchicunaca ishqui huaranga shinami carca. Chaimantami chai tucui cuchi canllaca, c'aca quinrita singushpa, mama cuchaman huashicushpa huañurcacuna.
14 Cuchi michijcunaca, paicunapaj pueblocunapi, llajtacunapimi, imalla tucushcata huillanaman callparcacuna. Chaita uyajcunaca, ima tucushcata ricungapajmi shamurcacuna. 15 Paicuna Jesuspajman shamushpaca, nanaihuan llaquichicuj huaranga huaranga supaicunata llujshichishca runataca ña alli yuyaihuan, churanacunatapish churashca tiyacujtami ricurcacuna. Chaita ricushpaca mancharircacunami. 16 Supai japishca runapish, cuchicunapish imalla tucushcata ricujcunami tucuita parlarcacuna. 17 Chaimantami, paicunapaj llajtacunamantaca, llujshishpa richun mañai callarircacuna.
18 Barcopi ña yaicugrijpimi, supaicuna llujshishca runaca Jesustaca, Paihuan pushachun mañarca. 19 Ashtahuanpish Jesusca, Paihuan richun mana saquishpami:
–Cambaj huasiman tigrailla. Mandaj Dios canpi imalla jatun allicunata rurashcata, ima shina canta llaquishcata, cambaj aillucunaman parlagrilla– nirca.
20 Pai rishpaca, imalla jatun allicunata Jesús paipi rurashcatami, Decápolis pueblocunapi huillashpa puri callarirca. Chaimantami, tucuicuna mancharishpa cushicurcacuna.
Jesusca shuj huambrataca causachishca, shuj huarmitaca alliyachishcami
21 Jesusca, barcopi cuchata cutin ch'imbashpami caishuj uriman chayarca. Chaipipish yallitaj achcacunami Paipajman tandanacumurca. Paica, mama cucha c'uchu urillapimi carca. 22 Chaimanca, tandanacuna huasipi pushaj Jairo shuti runami shamurca. Jesusta ricushpaca, Paipaj chaquipimi cungurishpa cumurirca. 23 Chaimantaca:
–Ñuca ushushimari huañucupan. Paipaj jahuapi maquita churanaman jacupai. Chashna rurajpica alliyashpa, mana huañungachu– nishpami, achcata mañacurca.
24 Jesús ña paihuan ricujpica, mana jahualla gentecunami llapirinacui caticurcacuna. 25 Chaicunapurapica, chunga ishqui huatata yahuar cacharirishpa ungushca shuj huarmimi caticurca. 26 Paica jambijcunapajpi jambiricushpallami, tucui imalla charishcacunallata tucuchishpa, manataj alliyashpa, achca llaquita aparca. Ashtahuan anchayashpallami caticurca. 27 Jesusmanta parlanacujta uyashpaca, chai tucuicunapaj chaupita rishpami, huashamanta Jesuspaj churanapi tuparirca. 28 Paica: «Jesuspaj churanapi tuparishpallapish alliyashallami» yuyashpami, chashna tuparirca. 29 Chaipica cachariricushca yahuarca, ñapish chaquirircallami. Chaimantami paipaj aichamanta chai ungüi anchurishpa, chuya saquirishcata yacharca. 30 Jesuspish, chai huarmi alliyancami, alliyachi tucuna paimanta llujshishcata sentirca. Chaimantami, tucuicunapajman tigrarishpaca:
–¿Pitaj Ñuca churanacunapi tuparinchu, imamí?– nishpa tapurca.
31 Paipaj yachacujcunaca:
–Cai tucuicuna Canta llapimucujtaca, ¿manachu ricungui? ¿Maitataj, “¿Pitaj tuparin?” nishpaca tapunguiari?– nircacunami.
32 Shina nijpipish pi tuparishcata ricungapajmi, Jesusca muyundijta ricucurca. 33 Chaimantami chai huarmica, Pai ima shina alliyashcata yachashcamanta, manchaihuan chujchushpa Jesuspajman shamurca. Paipaj ñaupajpi pambacama cumurishpami, ima shinalla tucushcata tucuita huillarca.
34 Chaipimi Jesusca:
–¡Huahua, can crishcamantami alliyashcangui! Cunanca, ama manchashpa rilla, canta llaquichicuj ungüimantapish alliyai– nircami.
35 Jesús rimacujpirajmi, tandanacuna huasipi pushajpaj huasimanta shamushpaca:
–Ñamari quiquinpaj ushushica huañun. ¿Yachachijtaca imapajtaj, ashtahuan p'iñachicungui?– nircacuna.
36 Ashtahuanpish chashna nicujta uyashpami, tandanacuna huasipi pushajtaca:
–Ama manchaichu, canca crilla– nirca.
37 Chaimantaca pi shujtajta mana pushashpami Pedrota, Jacobota, Jacobopaj huauqui Juandijllata pusharca. 38 Tandanacuna huasipi pushajpaj huasiman chayashpaca, achcata huacashpa, anchata llaquirinacushpa caparirinacucujtami ricurca. 39 Huasiman yaicushpaca:
–¿Imamantataj caparirishpa huacacunguichij? Huambraca mana huañushcachu, dormicunllamari– nircami.
40 Chashna nijpica, Jesustaca yanganchishpami asircacuna. Ashtahuanpish Paica tucuicunata canllaman llujshichishpaca, yayandij mamandij, paihuan cajcunandijllami huahuapajmanca yaicurca. 41 Chaipica huambrapaj maquita japishpaca:
–¡Talita cumi!– nircami. (Chaica: “Huambrita, cantami nini, jatari” nisha ninmi).
42 Chashna nijpica, chai huahuaca jatarishcahuan, ña purircallami. Chai huambraca, chunga ishqui huatayujmi carca. 43 Jesusca cutin cutinmi, ‘Caitaca, pajta piman huillanguichijman’ nirca. Huambramanca micunata carachunmi mandarca.


text:
1Chaypita quimsa junajta Galilea quinran Caná marcaçhu juc runa warmita ashiran. Jesúspa mamanpis warmi ashiyçhu caycaran. 2Jayachish captin, purïshijnintin Jesúspis warmi ashiyçhu caycaran. 3Warmi ashiyçhu bïnu ushyacäcuran. Ushyacäcuptin, maman Jesústa niran: ‹‹Bïnu ushyacäcushana.›› 4Jesúsna niran: ‹‹Mamallau mama, ¿imanirtaj jaticanqui? Pï cashätapis ricsichicunä junaj mana çhayamunrächu.›› 5Chaypis Jesúspa maman sirbinticunata niran: ‹‹Wawä Jesús nishanta llapanta ruranqui.›› 6Chay wasiçhu rumipita sujta urpu caycaran. Cada urpuman yaycuj paçhac (100) litru-yupay yacu. Israelcuna Tayta Diosninchipa ricay ñawinchu alli cayta munar, urpucunaçhu yacuta wiñarächij. Chay yacullawan mayllacuj. 7Jesúsna sirbinticunata niran: ‹‹Urpucunaman yacuta juntachiy.›› Chaura änir yacuta juntachiran. 8Juntarcachiptin, Jesús niran: ‹‹Wallcallata çhagarcur, mayur sirbintiman apay.›› Nishanta änir ruraran. 9Mayur sirbintina mallircuran. Ichanga maypita jurgamushantapis mana musyaranchu. Waquin sirbintilla yacupita bïnuman ticrachishanta musyaraycaran. Chaura mayur sirbinti warmi ashij müsuta jayarcur niran: 10‹‹Llapanpis puntata alli bïnuta runata upuchin. Sumaj upucurcuptinraj, shigui bïnuta upuchin. Jammi ichanga ushyacänancaman pugush bïnuta çhurarächicushcanqui, ¿au?›› 11Chayraj Jesús munayniyuj cashanta musyachicuran. Galilea quinran Caná marcaçhu yacuta bïnuman ticrachishanta ricar, Tayta Diosninchipa maquinçhu Jesús purishanta purïshijnincuna tantiyacuran. Llapan shungunwanna Jesúsman yupachicuran. 12Chaypita Cafarnaún marcaman mamanwan, wauguincunawan, purïshijnincunawan-ima Jesús aywacuran. Chayçhüna ishcay-quimsa junaj juyapäriran. 13Israel runacunapa Pascua fiestan yaycaycämuptin, Jesúspis Jerusalén marcaman aywaran. 14Çhayaptin, Tayta Diosninchipa wasinpa sawanninçhu runacuna türucunata, uyshacunata, palumacunata ranticurcaycaran. Jillaytapis rucanacurcaycaran. 15Jesúsna wascata aptacurcur, Tayta Diosninchipa wasinpa sawanninpita uyshantinta, türuntinta jarguran. Jillaynincunatapis mashtariran. Mïsancunatapis sajtar ushyariran. 16Paluma ranticujcunatapis niran: ‹‹Imayquicunatapis jurguy. Papänïpa wasinçhu mana ranticunayquipächu.›› 17Chaynuy ruraptin, purïshijnincuna Tayta Diosninchipa shiminta yarpäriran. Shiminçhu nin: ‹‹Tayta, wasiqui-raycur imamanpis çhayäman.›› 18Mayur Israel runacunam ichanga niran: ‹‹¿Pitaj çhurashcashunqui jargumänayquipaj? Tayta Diosninchi caçhamushayquita musyanäpaj mä, imatapis ruray.›› 19Jesúsna niran: ‹‹Mä, Tayta Diosninchipa wasinta juçhurachiy. Nuwam ichanga quimsa junajllaçhu cashganman jatarachishaj.›› 20Mayur runacunana niran: ‹‹Tayta Diosninchipa wasinta çhuscu çhunca sujtawan (46) watataraj rurayta ushyash caran. ¿Imanaypash quimsa junajllata yapay jatarachinquiman?›› 21Tayta Diosninchipa wasinpaj rimarpis, wañushanpita cawarimunanpaj Jesús rimaycaran. 22Wañushanpita Jesús cawarimuptinraj, purïshijnincunapis chaynuy nishanta yarpäriran. Chayrämi Jesúspa shiminpis, Tayta Diosninchipa shiminpis shungunman çhayaran. 23Jerusalén marcaçhu Pascua fiesta wichan Tayta Diosninchipita shamushanta Jesús musyachicuran. Ima-imatapis rurashanta ricar, achcaj runa Jesúsman yupachicuran. Jesúsmi ichanga shungunta musyar, paycunaman mana yupachicuranchu. 24- 25Payga runapa shungunta musyaparan pipis mana willaycaptillan, rurashantapis mana ricaycällar.
Copyright
Learn More


text:
1Irmänucuna, ¿imapitataj chiquinacunqui? ¿Imanirtaj tincupänacunqui? Shunguyqui yarpashallanta munaparçhi chiquinacuyllaçhu aruycanqui. 2Ashishayquita mana tarir, chiquinacunqui. Maganacunqui. Munapashayquita miçhäshuptiqui, wañuchinacunqui. Ima-imata munarpis, mana tarinquichu Tayta Diosninchita mana mañacushpayqui. 3Mañacursi, waquinniqui shunguyqui munashallanta ashinqui. Chaymi Tayta Diosninchipita mana imatapis çhasquinquichu. 4Ishcay cära runacuna, shunguyqui munapashallanta ashirmi, Tayta Diosninchipa cunçhan jatariycanqui. ¿Manachu musyashcanqui jucha aparicujcuna Tayta Diosninchipa cunçhan jatarishanta? 5Shiminçhu nin: ‹‹Tayta Diosninchi runacunata llaquipar, sumaj michin.›› 6Tayta Diosninchi jatunpa llaquipämanchi. Chaymi jananmanpis nin: ‹‹Alli-tucujcunata Tayta Diosninchi wasguin. Wiyacujcunatam ichanga sumaj llaquipan.›› 7Chaymi supay maquichacuyta munashuptiqui, ama çhasquipanquichu. Manchäga Tayta Diosninchita wiyacunquiman. Wiyacuptiqui, supay jishpir aywacunga. 8Tayta Diosninchipa maquillançhu caway. Chaura paypis maquinçhu purichishunqui. Juchata aparicush-imarga, wanacunquiman. Janan shungulla yupachicur, llapan shunguyquiwanna yupachicunquiman. 9Wanacushayqui musyacänanpaj llaquicuy. Atar wagay. Asicaçhar ama puriychu. Manchäga wiguiquita jiçhay. Ama cushicuj-tucunquichu. Manchäga llaquicuy. 10Llapan shunguyquiwan Tayta Diosninchita wiyacuy. Chayrämi Tayta Diosninchi alliçhu jurgushunquipaj. 11Irmänucuna, ama jamurpänacunquichu. Jamurpänacur Tayta Diosninchipa shiminta jungaycur, quiquillayquipita yaçhaj-tucuycanqui. ¿Tayta Diosninchipa shiminta pampaman çhuranquimanchuraj? Mana. Manchäga wiyacunayqui. Llaquinacunayqui. 12Tayta Diosninchi jucnaylla. Ima-imata rurashanchitapis llap-llapanta jurgapämäshunpaj. Payllam munayniyuj jishpichimänanchipäpis, ñacayman jitarpamänanchipäpis. Chaynuy caycaptin, ¿imanirtaj jamurpänacunqui? 13Juctana tantiyacushun. Ama jatun-tucunquimanchu: ‹‹Waracuna juc marcaman aywashun. Juc wata juyämushun. Imatapis rantipacamushun. Chay-chica jillayta rurariycur, cutimushun›› nir. 14Waracuna imaman çhayanayquitapis mana musyanquichu. Runa ushyacajllam. Juçhgutay-jina ricarircur, manasi aycällata illaricäcun. 15Chaymi ninquiman: ‹‹Tayta Diosninchi cawananchita camacächiptinraj, imatapis rurashun.›› 16Chaypis waquinniqui alläpa jatun-tucunqui. Jatun-tucur, juchata aparicuycanqui. 17Pipis musyaycar allita mana rurar, juchata aparicun.
Copyright
Learn More


text:
1Noga Pablom, Cristo Jesuspa janan carcelchru cayagmi, wauguenchi Timoteowan cay cartata rurarcur aparcayächimug, gam uryag-mayï cuyashä Filemonpag, 2jinaman cuyay paninchi Apiyapag, Cristopag uryag-mayinchi Arquipopag, chaynuytag Jesusman yupachicug wayiquichru gotucagcunapagsi. 3Gamcunata Tayta Diosninchi, jinaman Munayniyog Jesucristo cuyapälar ima-aygachrüsi yanapapäcushunqui, jinaman gasilata cawachipäcushunqui. 4Tayta Diosnïwan rimarga chaynuylam “Gracias” niyä gampita. 5Gampitam mayarärichiman Munayniyog Jesusman yupachicungayta, Diospa lapan raquishancunata cuyayangayta. 6Chaypitas manacuyätan Jesusman yupachicungayta ricarärir gamnuy capäcunanpagsi, jinaman Jesucristo yanapäcug canganta musyapäcunanpagsi. 7Alisca cushisham carcayä jinaman valorchächisham cuyacug cangaypita. Chaynuy cuyacug cangaypam Diosninchipa raquishancunas valorchächisha carcayan. 8Chaymi mandanäpag Cristo chrurarayämaptinsi, 9noga Cristopa janan carcelchru cayag cuyayäshugniqui auquin Pabloga, manacushay Onesimopita. 10Carcelchru cayar Diospita willapacuyaptïmi Onesimoga Cristota chrasquicurun. Chaymi nogapagga cayan juc churïnuy. 11Naupataga Onesimoga rantisha runaymi cara manacagpag ricasha, nätan cananga cayan gampagsi, nogapagsi alisca väligmi. 12Cananga cutiyächimümi. Payga aywayämun quiquï aywamungänuymi. 13Caychru nogawan pay cananta munarämi, ali willapapa janan cay cárcel cayangächru gampa trucay yanapämänanpag. 14Nätan gam mana imatas nimangaycamaga, manam pay nogawan caychru cananta munarächu, gam “Äri” niptiquim ichaga. 15Payga capazmi gampita gueshpirura unaylapag, cutimuptin imaycama chrasquinaypagsi. Chauraga chrasquiyulay. 16Cananga ama ricaychu rantisha runaytanuyga, antis Jesusman yupachicug-mayiquitanuy. Nogaga aliscam payta cuyayä, gamga masran cuyanquimansi gampa castay cayaptinga, jinaman Jesusman yupachicug-mayiqui cayaptinga. 17Chauragar uryag-mayiquipag ricamarga chrasquiy, noga chrämuptï chrasquimangaynuy. 18Imatas lutanta rurasha captinga, jina cayta manutucusha captinga nogam goläshay. 19Razonpa cananpag quiquïmi maquïwan cayta isquirbiyämü, nogaga goläshaymi. Nätan ali willapapita rimaptï chrasquicungaypita gamga juc manutucushanuy nogapag cayangayta manam yarpachiyta munagchu. 20Jesusman yupachicug-mayilä, cay manacungagnuynar ruralay. Chaynuy rurarga aliscam shongöta cushicachinqui Cristopa naupanchru. 21Cayta isquirbimug cäsucamänayman yupachicurmi ¡gamga fijusi maslatachri ruranquis ningagpitaga! 22Gorpachämänaypag camariyay, Diosta chaynuy manacurcayaptiquiga yargamushagpishchri gamcuna ricag aywamunäpag. 23Aparcayächimushunqui salüduta Jesucristopa janan carcelchru cayag-mayï Epafrassi. 24Chaypita aparcayächimushunquitan Marcossi Aristarcosi Demassi, jinaman Lucassi. Paycunaga yanapämagnïcunam cayan. 25Munayniyog Jesucristo cuyapälar gamcunata yanapapäcushunqui ima-aygachrüsi. Chaynuy cachun.
Copyright
Learn More


text:
Romanos 3Mushuj Testamento Diospaj Shimi (MTDS)
Diosca manataj shitanchu
3 Shinashpaca judío canaca, ¿imapajtaj alli canga? Charishca aicha punta carata p'itichishca canapish, ¿imapajtaj alli canga? 2 Alli yuyarijpica, chaihuanca achca allicunatamari chasquishcacuna. Puntaca,Taita Diosca paipaj Shimitami paicunapaj maquipi churashca.
3 Chaita chasquishpapish, maijancunaca manatajmari crishcacunachu. Chashna maijancuna mana crijta ricushpaca, ¿Taita Diospish pai rurana tucushcataca ñachu mana pajtachina tucushca canga? 4 ¿Maitataj chashnaca cangari? Tucui runacuna llulla cajpipish, Taita Diosca, pai rurana tucushcataca, tucuita pajtachicungallami. Chashna cajpimi, cashna Quillcashca tiyacun:
«Canca imata nishpapish, pajtachij cashcatami ricuchingui.
Canta imata juchachijpipish, canmi mishashpa llujshingui» ninmi.
5 (Cunanca runapaj yuyaihuan rimarij shinalla rimasha). Ñucanchij mana allita rurashcallamantataj, Taita Diosca cashcata ruraj cashca ashtahuan ricunalla tucujpica, ¿imatataj nishun? Taita Diosca llaquita cachashpaca, ¿manapish llaquichina cajpi llaquichijchu canga? 6 ¿Maitataj chashnaca cangari? Taita Diosca, paipish chashna cashpaca, cai pachapi causajcunataca, ¿ima ñahuihuantaj juchachingari? 7 Ñuca llulla cajpitajmari, Taita Diosca mana llullaj, sumaj cashca, ashtahuan ricunalla tucun. Shina cajpica, ¿ima nishpataj paica ñucataca: «Juchayujmi cangui» nishpa juchachicunri? 8 Shinashpaca, ñucanchijta yanga juchachijcuna nishca shina: “Allita japingapajca, millaita ruracushunlla” ninatajchari alli canmanri. (‘Chashna nishpami purincuna’ nishpa, ñucanchijta yanga juchachijcunaca, jatun llaquita apana cashcallatatajmi apangacuna).
Juchata mana rurajca shujllapish mana tiyanchu
9 Shinashpaca, ¿ñucanchijca mana israelcunata yalli allichu canchij? ¿Maitataj chashnaca cashunri? Ñamari, “Israelcunapish, mana israelcunapish jucha mandashcami causancuna” nircanchij. 10 Dios Quillcachishcapitajmi, cashna nicun:
«Juchata mana rurajca, shujllapish mana tiyanchu.
11 Alli yuyaiyujca, pi mana tiyanchu,
Taita Diostaca pi mana mashcanchu.
12 Tucuicunami panda ñanta catishpa,
yanga tucurcacuna.
Allita rurajca pi mana tiyanchu,
¡Shujllapish mana tiyanchu!»
13 «Paicunapaj tungurica, pambangapaj allashca jutcu shinami.
Llulla c'allucunami.»
«Paicunapaj shimica, culebrapaj venenohuan jundami.»
14 «Paicunaca, imapish tucuchun nishpami,
jayaj shimicunata amullirashca purincuna.»
15 «Chaquicunahuanca, huañuchinaman callpajcunami.
16 Maita rishpapish llaquichishpataj, chingachishpatajmi tigrancuna.
17 Sumajta causanataca, imata mana yachancunachu.»
18 «Taita Diosta manchanatapish, mana yuyarincunallapishchu» ninmi.
19 Chashna cajpimi, Mandashca imallata nicushcacunaca, Mandashcata charicujcunapajllataj cashcata yachanchij. Taita Dios tapucun ñaupajpica, tucuicuna shimita huichcashca saquirichunmi, chashnaca nicun. 20 Mandashcapi imalla nishcata pajtachishcamantaca, Diosca mana ima juchachina illajta rurangachu. Mandashcacunaca, juchayuj cashcata ricuchingapajllami.
Jesucristota crijllapimi ima juchachina illajta ruran
21 Ashtahuanpish Mandashcamanta ch'ican, Taita Diosca ima shina ima juchachina illajta rurana tucushcataca, cunanmari yachanchij. Chaitaca Mandashcapish, Dios ima nishcata huillajcunapish ñamari huillashca. 22 Jesucristota crijllapimi, Taita Diosca ima juchachina illajta ruran. Tucuicunapaj chai shinallatajmi. 23 Tucuicunallataj juchallishcamantami, Taita Diospaj ñaupajpica p'iñanayaj tucurcacuna. 24 Chashna mana c'uyaipaj cajpipish, Diosca ñucanchijtaca jatunta c'uyashca. Chaimantami, imata mana cujllapitaj, Cristo Jesusllamanta quishpichinlla. 25 Taita Diosca, Jesucristotaca yahuarta jichashpa huañushpa, ñucanchij juchacunata anchuchichunmi cacharca. Chaimantami Jesucristoca, pai jichashca yahuarpi crijcunallata quishpichin. Taita Diosca, ima juchachina illajta ruraj cashcata ricuchingapajmi, mana p'iñarishpalla, ñaupa juchacunamantaca mana yuyachishpa, saquircalla. 26 Diosca, Paillataj ima juchachina illaj cashpami, pitapish Jesusta crijllapi, ima juchachina illajta rurashpa chasquin. Chaita cunan punlla ricuchingapajmi chashnaca rurarca. 27 Shina cajpica, ¿imamanta jatun tucuna tiyanchu? Ña mana tiyanchu. ¿Imamantari? ¿Mandashcapi nishcata rurashcamantachu, imashi? Mana chaimantachu. Ashtahuanpish Jesusta crichun mandashcata chasquishcamantami chashna tucun. 28 Chaimantami maijanpish Mandashcata saquishpa crijtami, ima juchachina illajta ruran nicunchij. 29 Shinashpaca, ¿Diosca judiocunapajllachu Dios canga? ¿Manachu mana israelcunapajpish Dios canga? Ari, mana israelcunapajpish Diostajmari. 30 Taita Diosca, shujlla cashcamantami, charishca aicha punta carata p'itichishca cajpipish, mana chaita rurashca cajpipish, Jesusta crijllapi, ima juchachina illajta ruran. 31 Chashna cajpica crishpaca, ¿Mandashcatachu chingachinchij? ¡Ama chaitaca yuyaichijchu! Ashtahuanpish Mandashcataca, alli cashcatamari ricuchicunchij.


text:
1Wañukapuqtinmi Abiastaqa Davidpa Llaqtan nisqapi p'ampapurqanku, rantinpitaq churin Asa kamachikurqan. Asaq tiemponpin Judá suyu runakuna chunka watata thak-kaypi kawsarqanku. 2Asaqa Diosnin Señor Diospa munayninman hinan allinta chaninta ruwarqan. 3Wikch'urqanmi wak dioskuna yupaychana altarkunata, moqo patakunapi yupaychana cheqaskunata, hinallataq yupaychana saywa rumikunata p'akirqan, Asera diosaq rikch'aynintapas thunirqan. 4Judá runakunatapas kamachirqanmi ñawpa taytankuq Diosnin Señorta servinankupaq, yachachikuyninkunatapas kamachikuyninkunatapas hunt'anankupaqwan. 5Judá suyuq llapan llaqtankunapi kashaq moqo patakunapi yupaychana cheqaskunata, incienso q'apachina altarkunatapas wikch'urqanmi. Judá suyu runakunaqa thak-kaypin kawsarqanku paypa kamachisqan tiempopi. 6Hinan Judapi pukara llaqtakunata sayarichirqan, suyupi thak-kay kasqanrayku. Manan chay tiempopi Judá contra awqa-tinkuy karqanchu, paykunaman Señor Dios thak-kawsayta qosqanrayku. 7Chaymi Asaqa Judá runakunata nirqan: –Wakmanta allichasun chay llaqtakunata, hinaspa muyurqachisun alto perqawan torrekunawan, churasuntaq punkukunata punku wisq'anakunatawan. Kay suyuqa munayninchispin kashan, Diosninchis Señor Diosta maskhasqanchisrayku, ñoqanchisqa munaynintan ruwarqanchis, chaymi payqa llapan qorpanchiskunawan sumaqpi kawsachiwanchis, nispa. Ahinapin chay llaqtakunata sayarichirqanku, allillantaq kawsarqankupas. 8Asaq soldadonkunan karqan Judá ayllumanta kinsa pachak waranqa hatun escudowan espadawan wakiyaqkuna, Benjamín ayllumantataq iskay pachak pusaq chunka waranqa huch'uy escudoyoqkuna, p'eqtawan wach'iqkuna. Llapan chay soldadokunaqa allin maqanakuy yachaq qharikunan karqanku. 9Chaymantataq Etiopía runa Zera sutiyoq Judá runakuna contra maqanakuq rirqan waranqa-waranqa soldadokunayoq, kinsa pachak carretakunayoq ima, hinaspa chayarqan Maresaman. 10Asataq paykuna contra maqanakuq rirqan, hinan Maresa llaqta qayllapi kashaq Sefata wayq'opi maqanakunankupaq wakichikurqanku. 11Asataq Diosnin Señor Diosmanta mañakurqan: Señor Diosnilláy, qanllapunin kanki pisi kallpa runata atiyniyoqmanta hark'aykukuq. Diosniyku Señor Dios, yanapaykuwayku, qanmanmi hap'ipakuyku, sutiykipitaqmi kay sinchi askha soldadokunawan maqanakusaqku. Señornilláy, qanmi Diosniyku kanki, runaqa manapunin atipasunkimanchu, nispa. 12Hinan Señor Diosqa Etiopía soldadokunata ch'eqechirqan, Asawan llapan Judá soldadokunawantaq atipachirqan, chaymi paykunaqa ayqekapurqanku. 13Asataq soldadonkunapiwan Gerarkama qatirqanku, hinan Señor Diosqa paykunawan Etiopía soldadokunata wañuchirqan, manan ch'ullallapas qheparqanñachu. Chaymantataq Judá soldadokunaqa llat'anasqankuta askhata aparqanku. 14Señor Diosmi Gerar qayllapi kashaq llaqtakunapi runakunata sinchita llaksarqan, chaymi llaqtankuta thunirqanku. Chay llaqtakunapiqa askha kawsaykunan karqan, chaykunatan soldadokunaqa llat'anarqanku. 15Hinallataq phawaykurqanku uywa michiqkunaq karpankunamanpas, hinaspa aparqanku askha ovejakunata camellokunatawan. Chaymantataq Jerusalenman kutipurqanku.
Copyright
Learn More


text:
Karl-Heinz Rummenigge
Karl-Heinz Rummenigge sutiyuq runaqa, icha "Kalle" (* 25 ñiqin tarpuy killapi 1955 paqarisqa Lippstadt llaqtapi - ), Alimanya mama llaqtayuq piluta hayt'aqmi.
Tayta: , Mama:
Warmi: - Wawakuna: 1 Marco (* 1988)
Klubkuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Karl-Heinz Rummenigge.
- Kastilla simipi
- Alimanya simipi:
- Inlish simipi


text:
1Cha chitón yoho Tata Teófilo, vatyi cha cuaha ñáyɨvɨ nducu̱ ñu cuhva ta tyaa̱ ñu nuu tutu tuhun cha cuvi̱ nu nyicú ndi. Tyaa̱ ñu tari maa cuhva nacatyi̱ ñáyɨvɨ chi yo, ñáyɨvɨ cha nyehe̱ ta cahán tuhun ra Jesús nya quɨvɨ xihna ri. Ta vityin tahán tucu chi chi yuhu tyi sacote tuhun ra chuun. Vatyi cha yaha̱ sacuahi̱ ta nyehe vahi tandɨhɨ nya nu quichaha̱. Ta vityin ñañi ñañi ri cuatyai tuhun ra. 4Vatyi coto vahun tyi ndicha cha sacoto̱ ñáyɨvɨ chuun. 5Quɨvɨ cha cuví ra Herodes rey nɨcahnu Judea, chiyo̱ noo tata sutu, chinañi̱ ra Zacarías. Ta yɨhɨ̱ ra cuenda ityi tata sutu cha chinañi̱ Abías. Ta ñasɨhɨ ra chinañi̱ ña Elisabet. Ta vachi ñu tata ra Aarón, ra chiyo̱ ta cha naha. 6Ta ñahri maa cuatyi ñu iyó nuu Nyoo. Vatyi vaha xaan quichahá ñu tuhun cahán Nyoo. Ta yori maa cuví tyaa cuatyi sɨquɨ ñu. 7Soco yori maa sehe ñu chicoo̱. Vatyi cu Elisabet, ña cuví coo sehe ña. Ta sɨɨn ri nɨnduvi tahan ñu chahnu xaan ñu. 8Ta noo quɨvɨ taha̱n chi ityi cuenda ra Zacarías cha sacuvi ra tyiño nuu Nyoo. 9Tari cuhva costumbre maa tata sutu, nyehe̱ ra nya ra taha̱n chi nyatu chi. Ta taha̱n chi nyatu chi ra Zacarías cha quɨhvɨ ra chichi vehe ñuhu, vatyi cahmi ra cutu. 10Cha nɨ ri ca cha ñohó ra chahmí ra cutu cuan, cuaha xaan ñáyɨvɨ chicán tahvi ñu ityi chata vehe. 11Yucuan ta tuvi̱ noo ángel cuenda Nyoo nuu ra Zacarías. Ta chicuinanyaa̱ ra chiyo vaha arta nu chahmí ra cutu. 12Ta cha nanyehe̱ ra Zacarías chi ángel cuan, iyo xaan cuñí ra. Ta yuhví xaan ra. 13Soco ángel cuan catyí ra chi ra: ―Zacarías, ma yuhvun. Vatyi Nyoo chiñí ra tuhun cahún. Ta ñasɨhun cu Elisabet cucoo noo sehe ña. Ta Juan cusacunañun chi cue. 14Sɨɨ xaan cucuvi chuun. Ta cuaha xaan ñu, cusɨɨ cuñi quɨvɨ cacu cue. 15Vatyi sehun, cahnu xaan ra cucuví ra nuu Nyoo. Ma coho ra vinu ta ni ndixi. Ta ñihi xaan cuquɨhɨ Tatyi Ii Nyoo chi ra nyata cumañi cacu ra ta tandɨhɨ tyembu cha coo ra. 16Ta cuaha xaan ñáyɨvɨ Israel cunyicon chi Sutu yo Nyoo cha cuenda ra. 17Ta cucoo tunyee iñi Nyoo chi ra. Ta cuquɨhɨ xaan Tatyi Ii Nyoo chi ra. Vatyi cucuvi ra tari ra Elías, ra cuvi̱ profeta Nyoo ta cha naha. Ta cusanɨcoo vaha ra chi ñáyɨvɨ chihin sehe ñu. Ta cusañaha ra chi ñáyɨvɨ quiñi iyó na quichaha ñu tuhun cahán Nyoo. Tyicuan caa cusanduvaha ra chi ñáyɨvɨ ta cuatu tuhva ñu chi Nyoo ―catyí ángel chi ra Zacarías. 18Ta ndaca tuhun ra Zacarías chi ángel, ta catyí ra: ―¿Yoso caa ta cote noo cha ndicha vaha? Vatyi yuhu cha chahnu xain. Ta ñasɨhi cha chahnu xaan ña ñandɨhɨ ―catyí ra. 19Ta ángel cuan quichaha̱ catyi ra: ―Yuhu Gabriel nañí. Ta chiqué tyiño Nyoo. Maa ra tachi̱ chii vatyi cahin nuun ta sacote tuhun vaha ihya chuun. 20Ta vityin nduñɨhun. Vatyi ña chinó iñun tuhun cahín. Ta ma cuvi cahun nyacua nya chino cava tuhun cahi̱n chuhun ―catyí ángel cuan chi ra. 21Ta ñáyɨvɨ cha nyatú chi ra Zacarías ityi chata vehe, iyo xaan cuñí ñu ñáá tuhun cha cucuee xaan ra chichi vehe ñuhu. 22Soco cuhva cha quita̱ ra Zacarías, ña cuví maa cahan ra chihin ñu. Tyicuan ta tuvi̱ iñi ñu vatyi iyó cha nyehe̱ ra chichi vehe ñuhu cuan. Ta quichaha̱ cahan ra chihin ñu chihin seña ri. Vatyi ña cuví cahan ra. 23Ta quɨvɨ cha ndɨhɨ̱ tyiño saha ra Zacarías vehe ñuhu cuan, ta cuanuhu ra nya vehe ra. 24Ta cha yaha̱ tuhun cuan chicoho̱n sehe ñasɨhɨ ra, cu Elisabet. Ta ña quita̱ maa ña chata vehe cha nɨ ri ca cha ohon yoo. Ta chicá xiñi ña: 25“Tyehe caa sacuví Sutu Mañi yuhu chihin, tacuhva ma cahan cuehe ca ñáyɨvɨ chii”, chicá xiñi ña. 26Nu cu iñu yoo cha ñohó sehe cu Elisabet, tachi̱ Nyoo chi ángel Gabriel ñuu Nazaret ityi Galilea. 27Vatyi cucahan ra chihin noo ñaha tyivaa cha nañí María. Ta cha nyañaa cha tandaha ña chihin noo ra nañí José. Ta ra José cuan vachi ra tata rey David. 28Ta tuvi̱ ángel cuan nu nyaá ña. Ta quichaha̱ catyi ra chi ña: ―Nocumi chuun, María. Ñihun tumañi iñi nuu Nyoo. Vatyi maa ra nyaá chuhun. Ta chi yoho nasocó xaan ca Nyoo nuu tandɨhɨ ca ñusɨhɨ ―catyí ángel cuan chi ña. 29Ta cuhva cha chiñi̱ ña cha caha̱n ra, iyo xaan cuñi ña tuhun caha̱n ra. Ta ndichí xiñi ña: “¿Ñáá tuhun cha chaha̱ ra ihya nocumi chi yo tyicuan caa?” ndichí xiñi ña. 30Ta catyí ángel cuan: ―Ma yuhvun, María, vatyi ñihún tumañi iñi nuu Nyoo. 31Vatyi cuacohon noo sehun. Ta sacunañun Jesús chi ra. 32Cahnu xaan ra cuacuvi ra. Ta cunañi ra Sehe Nyoo ra cuvi nuu. Ta Nyoo Sutu Mañi yo cusacuvi ra rey chi ra. Tari cuvi̱ ra David, ra vachi ra tata. 33Vatyi cunyaca ñaha ra chi ñáyɨvɨ Israel tandɨhɨ maa tyembu. Ta ma ndɨhɨ maa cha cunyaca ñaha ra ―catyí ángel cuan chi ña. 34Yucuan ta ndaca̱ tuhun cu María chi ángel, ta catyí ña: ―¿Yoso caa cuahan tuhun ihya? Vatyi yuhu, ta coo ca yɨi. 35Ta nacaha̱n ángel ta catyí ra: ―Maa Tatyi Ii Nyoo cuquichi sɨcun. Ta tunyee iñi Nyoo cahnu cuquichi tari noo vico ta casɨ chi sɨcun. Yucuan chaha ra ii cha cucacu cunañi ra Sehe Nyoo. 36Tyicuan caa tucu cu Elisabet ñáyɨvɨ chuun. Cucacu noo sehe ña vasɨ cha chahnu ña. Ñaha cha catyí ñáyɨvɨ vatyi ña cuví maa coo sehe. Soco vityin cha ñohó sehe ña. Cha iñu yoo ñohó. 37Vatyi Nyoo ñahri cha ma cuvi sacuvi ra ―catyí ángel chi ña. 38Ta quichaha catyí cu María: ―Yuhu cuví musu Sutu yo Nyoo. Na sacuvi maa ra yoso cuhva catyún ―catyí ña. Yucuan ta cuahan ángel cuan. 39Cuví noo quɨvɨ cuan, numi xaan cuahan cu María noo ñuu ityi Judea nu maa ri maa yucu cuví. 40Ta quɨhvɨ̱ ña chichi vehe ra Zacarías. Ta chaha̱ ña nocumi chi cu Elisabet. 41Cuhva cha chiñi̱ cu Elisabet tuhun caha̱n cu María, natyoño̱ cha lee cha ñohó chichi ña. Ta chitu ña chihin Tatyi Ii Nyoo. 42Ta chaa nacaha̱n ña, ta catyí ña: ―Nyoo sahá ra tumañi iñi chuun cha nuu tandɨhɨ ñusɨhɨ. Ta nasocó ra chi sehun. 43¿Ta yóó ñaha cuví yuhu? Vatyi quichi sɨhɨ Sutu Mañi yo quichi̱ nyehe ña nu nyai. 44Cuhva cha chiñi̱ tuhun cahu̱n, ta natyoño̱ sehi cha ñohó chichi. Vatyi sɨɨ xaan cuví chi ra. 45Ta sɨɨ xaan cuñí añimon vatyi chinó iñun cha cuacuvi tuhun cahán Nyoo chuhun ―catyí cu Elisabet. 46Ta quichaha̱ catyi cu María: ―Sacahní chi Nyoo chihin tandɨhɨ añime. 47Ta sɨɨ xaan cuví chii vatyi sacacú Nyoo añime. 48Vatyi cuví yuhu noo ñaha ndahvi ta Nyoo tɨɨn cuenda ra chii. Ta vityin tandɨhɨ quɨvɨ cucatyi ñáyɨvɨ chii vatyi cahnu xaan tumañi iñi ñihi̱. 49Vatyi Nyoo, cahnu xaan cuví ra. Ta cahnu cha sacuví ra chihin. Ta ii xaan sɨvɨ ra. 50Ta tyicuan ri ndahvi cuñí ra chi tandɨhɨ ñáyɨvɨ cha sahá ñáyɨvɨ chi ra. 51Cahnu xaan cha sacuví ra chihin tunyee iñi iyó chi ra. Sanaá ra cuhva chicá xiñi ñu cahnu sahá chi. 52Sanocueé ra chi ñu sacahnú chii. Ta ra cha ña cahnu sahá chii, sacucahnú ra chi ra. 53Chahá Nyoo cha vaha chi ñu cuñí coto cha vaha, ñu chitó vatyi chiñuhú Nyoo chi. Soco ñu tyayɨɨ cha cuñí maa tyi ñahri chiñuhu chi, chihin nundaha nu ndɨɨ ñu, sacuhún ra chi ñu. 54Tyinyeé ra chi ñáyɨvɨ Israel cha cuví musu ra. Ta ña naá iñi ra chi ñu. Nyehé ndahvi ra chi ñu. 55Tari cuhva catyí Nyoo chi ra Abraham, sutu yo, ta chi sehe ra, tyicuan caa sacuví Nyoo tyicuan ri maa ―catyí cu María. 56Ta cu María ndoo̱ ña chihin cu Elisabet uñi yoo. Ta cha yaha̱ uñi yoo cuan ta cuanuhu̱ ña nya vehe ña. 57Ta chaa̱ quɨvɨ cha cuacacu cha lee sehe cu Elisabet. Cacu̱ cue ta rayɨɨ cuví cue. 58Ta cha chiñi̱ ñáyɨvɨ cha nyicú yatyin yuvehe ña ta ñáyɨvɨ chi ña cha tyicuan caa, sɨɨ xaan cuví chi ñu. Ta sɨɨ xaan cuñí tucu maa ña. Vatyi vaha xaan cha sacuvi̱ Nyoo chihin ña. 59Ta nu cu uña quɨvɨ cha cacu̱ cue, chaha̱n ñu chihin cue vehe ñuhu. Vatyi cuhva cuenda ñu chi cue chi Nyoo. Ta saha̱ ñu circuncidar chi cue tari cuhva iyó maa ñu. Chahnya̱ ñu chiin ñɨɨ cue nu cuví cue rayɨɨ. Ta cuñí ñu sacunañi ñu Zacarías chi cue tari sutu cue. 60Soco sɨhɨ cue catyí ña: ―Ma cuvi. Juan, cunañi cue. 61Ta quichaha catyí ñu: ―¿Ñáá tuhun sacunañún Juan chi cue? Yori ñáyɨvɨ chi ndo cha nañí tyicuan caa ―catyí ñu. 62Ta quichaha ndaca tuhun ñu chihin seña ri chi sutu cue. Vatyi coto ñu ñáá sɨvɨ cuñí ra cha cunañi cue. 63Ta chica̱n sutu cue noo vitu, ta nuu vitu cuan tyaa̱ ra tyehe caa: “Juan cuví sɨvɨ cue”, tyaa̱ ra. Ta tandɨhɨ maa ñu cuan iyo xaan cuñí ñu tuhun cuan. 64Ta nacaha̱n ra Zacarías caa cuhva ri cuan. Ta quichaha̱ sacahnu ra chi Nyoo. 65Tandɨhɨ maa ñu iyó yatyin ri yuvehe ñu, yuhví xaan ñu tuhun ihya. Ta tandɨhɨ maa ñáyɨvɨ cha iyó yucu ityi Judea cuan nacatyí ñu chi tahan ñu tuhun ihya. 66Ta tandɨhɨ maa ñáyɨvɨ cha chitó tuhun cuan, ndichi̱ xiñi ñu, ta ndaca̱ tuhun ñu chi tahan ñu: ―¿Yóó ra cuví cha lee cuan? ―catyí ñu. Vatyi ndicha, Nyoo nasoco xaan ra chi cue. 67Sutu cue, ra Zacarías, tyitú ra chihin Tatyi Ii Nyoo. Tyicuan ta quichaha̱ cahan ra tuhun cha chahá Nyoo chi ra, ta catyí ra: 68―Cahnu xaan ra cuví Sutu Mañi yo Nyoo cuenda yo ñu Israel. Vatyi quichi̱ ra nu nyicú yo, cha cuví yo ñáyɨvɨ chi ra. Ta sacacu̱ ra chi yo. 69Ta chaha̱ ra noo ra cahnu chi yo, cha cusacacu chi yo. Tata ra David ra cha sacuvi̱ tyiño nuu Nyoo vachi ra. 70Tyicuan caa caha̱n Nyoo chihin yuhu ra cacuví profeta cuenda ra ta cha naha. 71Vatyi tyicuan caa cusacacu ra chi yo ndaha ra xaan iñi chi yo, ra cha tasɨ cuñí nyehé chi yo. 72Tyicuan caa cundahvi cuñí nyehé ra chi ñáyɨvɨ chi yo ta cha naha. Ta ma sanaa ra iñi ra tuhun caha̱n ra. 73Ican ihya tuhun caha̱n Nyoo chihin ra Abraham sutu yo. 74Catyí ra vatyi cusacacu ra chi yo ndaha ra xaan iñi chi yo. Vatyi ma yuhvi ca yo sacahnu yo chi ra. 75Ta maa ra sanducachi ra iyó yo nuu ra. Ta vaha coo yo nuu ra tandɨhɨ quɨvɨ cha cuacoo yo ñayɨvɨ̱ ―catyí ra Zacarías. 76Ta catyí ra Zacarías chi cha lee cuan tyehe caa: ―Ta yoho sehi, profeta Nyoo cahnu cucatyí ñáyɨvɨ chuun. Vatyi cuhun ityi nuu Sutu Mañi yo. ta cucahun tuhun ra chihin ñáyɨvɨ vatyi cha cuñí quichi ra. 77Ta cusacoton chi ñáyɨvɨ vatyi cunasaha Nyoo tucahnu iñi cuatyi ñu. Ta tyicuan caa ta cacu añima ñu. 78Vatyi Sutu yo Nyoo cuñí ra chi yo. Ta cundahvi cuñí ra chi yo. Ta saquichí ra noo ra tyinyeé chi yo. Tari noo ñuhu̱ ñanyii cucuvi ra. 79Vatyi chihin cha sañahá ra chi yo sacundichín ra nu nyicú yo nu ñaa iñi cha catyi cuatyi yo. Ta cusañaha ra chi yo yoso caa quɨhvɨ yo ityi vaha ―catyí ra Zacarías. 80Ta cha luhlu cuan cuahan chahnu ra. Nyee cuñí ra chihin Tatyi Ii Nyoo. Ta chicoo̱ ra noo chiqui ndɨɨ nyacua nya quɨvɨ cha chicoho̱n nuu ñáyɨvɨ Israel chi ra.
Copyright
Learn More